title: C-361/05. sz. ügy: Az Európai Közösségek Bizottsága által a Spanyol Királyság ellen  2005. szeptember 26 -án benyújtott kereset

text:
               26.11.2005

               HU

               Az Európai Unió Hivatalos Lapja

               C 296/16

         Az Európai Közösségek Bizottsága által a Spanyol Királyság ellen 2005. szeptember 26-án benyújtott kereset
   (C-361/05. sz. ügy)
   (2005/C 296/30)
   Az eljárás nyelve: spanyol
   Az Európai Közösségek Bizottsága (képviseli: I. Martínez del Peral és M. Konstantinidis, meghatalmazotti minőségben, kézbesítési hely: Luxemburg) 2005. szeptember 26-án keresetet nyújtott be az Európai Közösségek Bíróságához a Spanyol Királyság ellen.
   A felperes keresetében azt kéri, hogy a Bíróság:

               1)

               állapítsa meg, hogy

                           —

                           mivel a Spanyol Királyság a 91/156/EGK irányelvvel módosított (1), 75/442/EGK irányelv (2) 4., 9. és 13. cikke, valamint 99/31/EK irányelv (3) 14. cikkel alapján fennálló kötelezettségeit nem teljesítette, azzal, hogy nem fogadott el intézkedéseket arra nézve, hogy a Níjar-i és a Hoyo de Miguel-i hulladéklerakók a fenti irányelvekből származó kötelezettségeknek megfeleljenek;

                           —

                           mivel nem kapott a spanyol hatóságoktól olyan adatokat, amely lehetővé tette volna a La Mojonera-ban lévő Cueva del Mojón hulladéklerakóval kapcsolatosan benyújtott panaszt megcáfolja, ugyanekkor mivel a Spanyol Királyság a 91/156/EGK irányelvvel módosított, 75/442/EGK irányelv 4., 9. és 13. cikke, valamint 99/31/EK irányelv 14. cikkel alapján fennálló kötelezettségeit nem teljesítette, azzal, hogy fogadott el intézkedéseket arra nézve, hogy a Cueva del Mojón hulladéklerakó a fenti irányelvekből származó kötelezettségeknek megfeleljen,

                     a Spanyol Királyság nem teljesítette a fenti bekezdésben utalt rendelkezések alapján fennálló kötelezettségeit.

               2)

               kötelezze a Spanyol Királyságot a költségek viselésére.

         Jogalapok és fontosabb érvek:
   A fenti hulladéklerakók helyzete a környezet jelentős mértékű károsodását eredményezte hosszabb időtartamon keresztül és úgy, hogy a hatóságok közbeavatkozása a Bizottság felhívása ellenére elmaradt.
   Lényegében a jogellenes hulladéklerakókban felgyülemlett hulladék a talajba, a levegőbe és a vízbe az emberi egészséget veszélyeztető vegyi anyagokat bocsát ki, amelyek szennyezik a földalatti és felszíni vizeket, a légteret, valamint a növény- és állatvilágot. Ezen túl, a jogellenes hulladékégetés és a hulladék gyúlékonysága miatt az ellenőrizetlen hulladéklerakókban spontán kialakuló tüzek számos, a környezet számára katasztrofális következménnyel járó tűzvészt eredményeznek.

      (1)  A hulladékokról szóló 75/442/EGK irányelv módosításáról szóló, 1991. március 18-i 91/156/EGK tanácsi irányelv, HL L 78, 1991.3.26., 32. o., magyar nyelvű különkiadás 15. fejezet 2. kötet 3. o.

      (2)  A hulladékokról szóló, 1975. július 15-i tanácsi irányelv, HL L 194, 1975.7.25., 39. o.; magyar nyelvű különkiadás 15. fejezet 1. kötet 23. o.

      (3)  A hulladéklerakókról szóló, 1999. április 26-i 99/31/EK tanácsi irányelv, HL L 182, 1999.7.16., 1. o., magyar nyelvű különkiadás 15. fejezet 4. kötet 228. o.


title: F-55/07. sz. ügy: A Közszolgálati Törvényszék (első tanács) 2008. március 6-i végzése – Tiralongo kontra Bizottság (Közszolgálat – Volt ideiglenes alkalmazott – Kereset – Kártérítési kereset – Határozott idejű szerződés meghosszabbításának elmaradása – Nyilvánvaló elfogadhatatlanság)

text:
               9.5.2008

               HU

               Az Európai Unió Hivatalos Lapja

               C 116/32

         A Közszolgálati Törvényszék (első tanács) 2008. március 6-i végzése – Tiralongo kontra Bizottság
   (F-55/07. sz. ügy) (1)

   (Közszolgálat - Volt ideiglenes alkalmazott - Kereset - Kártérítési kereset - Határozott idejű szerződés meghosszabbításának elmaradása - Nyilvánvaló elfogadhatatlanság)
   (2008/C 116/59)
   Az eljárás nyelve: francia
   Felek

      Felperes: Giuseppe Tiralongo (Ladispoli, Olaszország) (képviselők: F. és R. Sciaudone, valamint S. Frazzani ügyvédek)

      Alperes: az Európai Közösségek Bizottsága
   Az ügy tárgya
   Az Európai Közösségek Bizottságának azon vagyoni és nem vagyoni károk megtérítésére való kötelezése, melyek a felperest az Európai Csaláselleni Hivatal jogellenes magatartása, különösen ideiglenes alkalmazotti szerződése meghosszabbításának elmaradása miatt állítólag érték.
   A végzés rendelkező része

               1)

               A Közszolgálati Törvényszék a keresetet – mint nyilvánvalóan elfogadhatatlant – elutasítja.

               2)

               A felek maguk viselik saját költségeiket.

      (1)  HL C 183., 2007.8.4., 43. o.


title: C-426/11. sz. ügy: A Supreme Court of the United Kingdom által 2011. augusztus 12-én benyújtott előzetes döntéshozatal iránti kérelem — Mark Alemo-Herron és társai kontra Parkwood Leisure Ltd

text:
               22.10.2011

               HU

               Az Európai Unió Hivatalos Lapja

               C 311/24

         A Supreme Court of the United Kingdom által 2011. augusztus 12-én benyújtott előzetes döntéshozatal iránti kérelem — Mark Alemo-Herron és társai kontra Parkwood Leisure Ltd
   (C-426/11. sz. ügy)
   2011/C 311/40
   Az eljárás nyelve: angol

      A kérdést előterjesztő bíróság

   Supreme Court of the United Kingdom

      Az alapeljárás felei

      Felperesek: Mark Alemo-Herron, Sandra Tipping, Christopher Anderson, Stacey Aris, Audrey Beckford, Lee Bennett, Delroy Carby, Vishnu Chetty, Deborah Cimitan, Victoria Clifton, Claudette Cummings, David Curtis, Stephen Flin, Patience Ijelekhai, Rosemarie Lee, Roxanne Lee, Vivian Ling, Michelle Nicholas, Lansdail Nugent, Anne O’Connor, Shirley Page, Alan Peel, Mathew Pennington, Laura Steward

      Alperes: Parkwood Leisure Ltd

      Az előzetes döntéshozatalra előterjesztett kérdések

               1.

               Amennyiben, mint a jelen ügyben is, valamely munkavállalónak szerződésből eredő joga van a jogelőd munkáltatóval szemben a munkavállalói képviseletet ellátó kollektív testület által időről-időre újratárgyalt és elfogadott munkafeltételek által biztosított előnyökhöz, és amennyiben e jogot a nemzeti jog a munkavállaló és a jogelőd munkáltató közötti viszony szempontjából inkább dinamikus, mint statikus jellegűként ismeri el, úgy a 2001. március 12-i 2001/23/EK tanácsi irányelv (HL L 82., 16. o.; magyar nyelvű különkiadás 5. fejezet, 4. kötet, 98. o.) 3. cikke, a C-499/04. sz., Werhof kontra Freeway Traffic Systems GmbH & Co KG ügyben 2006. március 9-én hozott ítéletre (EBHT 2006., I-2397. o.) figyelemmel értelmezve

                           a)

                           előírja-e, hogy e jogot védelemben kell részesíteni, és az érvényesíthető a jogutód munkáltatóval szemben olyan jogutódlás esetén, amelyre kiterjed az irányelv hatálya; vagy

                           b)

                           feljogosítja-e a nemzeti bíróságokat annak megállapítására, hogy e jog védelemben részesül és érvényesíthető a jogutód munkáltatóval szemben olyan jogutódlás esetén, amelyre kiterjed az irányelv hatálya; vagy

                           c)

                           kizárja-e, hogy a nemzeti bíróságok megállapíthassák, hogy az ilyen jog védelemben részesül és érvényesíthető a jogutód munkáltatóval szemben olyan jogutódlás esetén, amelyre kiterjed az irányelv hatálya?

               2.

               Olyan esetben, ha egy tagállam eleget tett a 2001/23 irányelv 3. cikke szerinti minimumkövetelmények végrehajtására vonatkozó kötelezettségének, ugyanakkor felmerül a kérdés, hogy vajon a végrehajtásra vonatkozó intézkedéseket úgy kell-e értelmezni, hogy azok a védelem alatt álló munkavállalók számára kedvező módon, dinamikus szerződéses jogokat biztosítva a jogutód munkáltatóval szemben, túlmutatnak ezeken a követelményeken, ilyen esetekben a tagállam bíróságai szabadon alkalmazhatják-e a nemzeti jogot az átültetést szolgáló rendelkezések értelmezésére, feltéve minden esetben, hogy az ilyen értelmezés nem ellentétes a közösségi joggal, vagy az értelmezésre vonatkozóan más megközelítést kell alkalmazniuk, és ha igen, milyen megközelítést?

               3.

               A jelen ügyben, ahol a munkáltató nem állítja, hogy a munkavállalók nemzeti jog szerint fennálló, kollektíven megállapított munkafeltételekhez való dinamikus joga a munkáltatónak az emberi jogok és alapvető szabadságok védelméről szóló európai egyezmény 11. cikke szerinti jogainak megsértését jelenti, szabadon alkalmazhatja-e a nemzeti bíróság a TUPE [Transfer of Undertakings (Protection of Employment) Regulations 1981; a vállalkozások jogutódlása esetén a foglalkoztatás védelméről szóló 1981. évi rendelet] munkavállalók által hivatkozott értelmezését?


               17.7.2010

               HU

               Az Európai Unió Hivatalos Lapja

               C 195/1

         2010/C 195/01
   Az Európai Unió Bíróságá utolsó kiadványa az Európai Unió Hivatalos Lapjában

         HL C 179., 2010.7.3.

      Korábbi közzétételek

      HL C 161., 2010.6.19.

      HL C 148., 2010.6.5.

      HL C 134., 2010.5.22.

      HL C 113., 2010.5.1.

      HL C 100., 2010.4.17.

      HL C 80., 2010.3.27.

   Ezek a következő helyeken hozzáférhetők:
   EUR-Lex: http://eur-lex.europa.eu


title: T-219/11. sz. ügy: A Törvényszék 2013. június 18-i ítélete — Otero González kontra OHIM — Apli-Agipa (AGIPA) (Közösségi védjegy — Felszólalási eljárás — Az AGIPA közösségi szóvédjegy bejelentése — Az AGIPA korábbi nemzeti szóvédjegy — Viszonylagos kizáró ok — Összetéveszthetőség — Az áruk összehasonlítása — A 207/2009/EK rendelet 8. cikke (1) bekezdésének b) pontja)

text:
               3.8.2013

               HU

               Az Európai Unió Hivatalos Lapja

               C 225/69

         A Törvényszék 2013. június 18-i ítélete — Otero González kontra OHIM — Apli-Agipa (AGIPA)
   (T-219/11. sz. ügy) (1)

   (Közösségi védjegy - Felszólalási eljárás - Az AGIPA közösségi szóvédjegy bejelentése - Az AGIPA korábbi nemzeti szóvédjegy - Viszonylagos kizáró ok - Összetéveszthetőség - Az áruk összehasonlítása - A 207/2009/EK rendelet 8. cikke (1) bekezdésének b) pontja)
   2013/C 225/153
   Az eljárás nyelve: spanyol

      Felek

      Felperes: José Luis Otero González (Barcelona, Spanyolország) (képviselő: S. Correa, ügyvéd)

      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: V. Melgar meghatalmazott)

      A másik fél a fellebbezési tanács előtti eljárásban, beavatkozó a Törvényszék előtti eljárásban: Apli-Agipa SAS (Dormans, Franciaország) (képviselő: E. Sugrañes Coca, ügyvéd)

      Az ügy tárgya

   Az OHIM második fellebbezési tanácsának José Luis Otero González és az Apli-Agipa SAS közötti felszólalási eljárással kapcsolatban 2011. január 14-én hozott határozata (R 556/2010–2. sz. ügy) ellen benyújtott kereset.

      Az ítélet rendelkező része

               1.

               A Törvényszék az OHIM második fellebbezési tanácsának José Luis Otero González és az Apli-Agipa SAS közötti felszólalási eljárással kapcsolatban 2011. január 14-én hozott határozatát (R 556/2010–2. sz. ügy) hatályon kívül helyezi, amennyiben az elutasítja José Luis Otero González által benyújtott fellebbezést és helyt ad az Apli-Agipa által kért AGIPA közösségi szóvédjegy lajstromozásának a védjegyekkel ellátható termékek és szolgáltatások nemzetközi osztályozására vonatkozó, felülvizsgált és módosított, 1957. június 15-i Nizzai Megállapodás szerinti 16. osztályba tartozó következő áruk tekintetében: „fényképek; papíripari vagy háztartási ragasztóanyagok; ecsetek; irodai cikkek (bútorok kivételével); tanítási és oktatási anyagok (készülékek kivételével); csomagolásra szolgáló műanyagok (amelyek nem tartoznak más osztályokba); nyomdabetűk; klisék”.

               2.

               A Törvényszék a keresetet ezt meghaladó részében elutasítja.

               3.

               A Törvényszék az OHIM-ot kötelezi saját költségei, valamint José Luis Otero González részéről felmerült költségek viselésére.

               4.

               Az Apli-Agipa maga viseli saját költségeit.

      (1)  HL C 194., 2011.7.2.


title: C-442/04. sz. ügy: A Spanyol Királyság által az Európai Unió Tanácsa ellen 2004. október 21-én benyújtott kereset

text:
               4.12.2004

               HU

               Az Európai Unió Hivatalos Lapja

               C 300/36

         A Spanyol Királyság által az Európai Unió Tanácsa ellen 2004. október 21-én benyújtott kereset
   (C-442/04. sz. ügy)
   (2004/C 300/70)
   A Spanyol Királyság, képviseli: Enrique Braquehais Conesa, Abogado del Estado, kézbesítési cím: Luxembourg, 2004. október 21-én keresetet nyújtott be az Európai Közösségek Bíróságához az Európai Unió Tanácsa ellen.
   A Spanyol Királyság keresetében azt kéri, hogy a Bíróság:

               —

               semmisítse meg a bizonyos halászati területekre és a halászatra vonatkozó éves halászati erőkifejtés felső határainak meghatározásáról szóló, 2004. július 19-i 1415/2004/EK (1) tanácsi rendeletnek – amely az egyes közösségi halászati területekre és erőforrásokra vonatkozó halászati erőkifejtések irányításáról, a 2847/93/EGK (2) rendelet módosításáról, valamint a 685/95/EK (3) és a 2027/95/EK (4) rendelet hatályon kívül helyezéséről szóló, 2003. november 4-i 1954/2003/EK rendelet (5) 3. és 6. cikkei végrehajtásáról rendelkezik – 1–6. cikkeit.

               —

               kötelezze a Tanácsot a költségek viselésére.

         Jogalapok és fontosabb érvek
   A hátrányos megkülönböztetés tilalmának megsértése:

               a)

               mivel a jelen keresetben megtámadott 1415/2004/EK rendelet az 1954/2003/EK rendelet, konkrétan annak 3. és 6., a tagállamok éves halászati erőkifejtésének felső határára, valamint az említett rendelkezésekben előírt halászati területekre vonatkozó cikkei alkalmazására vonatkozó jogszabály, amely utóbbi rendeletet a Spanyol Köztársaság már megtámadta a Bíróság előtt (C-36/04 sz. ügy), amennyiben az 1998–2002. éveket tekinti referenciaidőszaknak, amely a spanyol flotta nemzeti hovatartozás alapján való hátrányos megkülönböztetését feltételezi, tekintve, hogy az említett időszakban a Spanyol Királyságnak és a Portugál Köztársaságnak az Európai Közösséghez való csatlakozását kimondó szerződés rendelkezéseinek, valamint a 685/95/EK és a 2027/95/EK rendeletek vonatkozó rendelkezései értelmében a spanyol flottának csak korlátozott hozzáférése volt az ICES V. b, VI., VII., és VIII. a, b, d és e körzetekhez.

               b)

               mivel az 1954/2003/EK rendelet 6. cikke végrehajtására kiadott, jelen ügyben megtámadott 1415/2004/EK rendelet vonatkozásában az érzékeny terület meghatározása a spanyol flotta vonatkozásában ugyanígy hátrányos megkülönböztetéshez vezet, tekintve, hogy az új érzékeny terület részben egybeesik az úgynevezett „Irish box”-szal, amelyben a spanyol flotta számára a Spanyol királyság és a Portugál Köztársaság csatlakozási szerződése korlátozásokat írt elő.

         Hatáskörrel való visszaélés:
   Amennyiben az 1954/2003/EK rendelet 6. cikke végrehajtására kiadott, a jelen keresetben megtámadott 1415/2004/EK rendelet által szabályozott érzékeny terület védelmét a halászati erőforrásoknak a fiatal tengeri élőlények védelmét biztosító technikai intézkedések révén történő megóvásáról szóló, és minden, tudományosan bizonyítottan e feltételnek megfelelő területekre vonatkozó 850/1998/EK rendelet által előírt eljárások alkalmazásával kellett volna elérni.

      (1)  HL L 258., 2004.8.5., 1. o.

      (2)  HL L 261., 1993.10.20., 1. o.

      (3)  HL L 71., 1995.3.31., 5. o.

      (4)  HL L 199., 1995.8.24., 1. o.

      (5)  HL L 289., 2003.11.7., 1. o.


title: T-423/16. sz. ügy: A Törvényszék 2017. július 19-i végzése – De Masi kontra Bizottság (Megsemmisítés iránti kereset — Dokumentumokhoz való hozzáférés — 1049/2001/EK rendelet — A Tanács által létrehozott, a magatartási kódexszel foglalkozó csoport (társasági adózás) munkájára vonatkozó dokumentumok — Az eredeti kérelmekre adott válasz egy méltányos megoldást követően — Megerősítő határozat hiánya — Elfogadhatatlanság)

text:
               4.9.2017

               HU

               Az Európai Unió Hivatalos Lapja

               C 293/32

         A Törvényszék 2017. július 19-i végzése – De Masi kontra Bizottság
   (T-423/16. sz. ügy) (1)

   ((Megsemmisítés iránti kereset - Dokumentumokhoz való hozzáférés - 1049/2001/EK rendelet - A Tanács által létrehozott, a magatartási kódexszel foglalkozó csoport (társasági adózás) munkájára vonatkozó dokumentumok - Az eredeti kérelmekre adott válasz egy méltányos megoldást követően - Megerősítő határozat hiánya - Elfogadhatatlanság))
   (2017/C 293/38)
   Az eljárás nyelve: német

      Felek

      Felperes: Fabio de Masi (Brüsszel, Belgium) (képviselő: A. Fischer-Lescano professzor)

      Alperes: Európai Bizottság (képviselők kezdetben: J. Baquero Cruz és F. Erlbacher, később: J. Baquero Cruz meghatalmazottak)

      Az ügy tárgya

   Az EUMSZ 263. cikkre alapított, a felperes által az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet (HL 2001. L 145., 43. o.; magyar nyelvű különkiadás 1. fejezet, 3. kötet, 331. o.) alapján előterjesztett, a magatartási kódexszel foglalkozó csoport (társasági adózás) dokumentumaihoz való hozzáférés iránti kérelmekre adott választ tartalmazó 2016. május 20-i levélben, illetve 2016. július 13-i levélben foglalt bizottsági határozatok megsemmisítésére irányuló kérelem.

      A végzés rendelkező része

               1)

               A Törvényszék a keresetet mint nyilvánvalóan elfogadhatatlant elutasítja.

               2)

               Fabio De Masi maga viseli saját költségeit, valamint az Európai Bizottság részéről felmerült költségeket.

      (1)  HL C 371., 2016.10.10.


title: C-37/06. és C-58/06. sz. ügy: A Finanzgericht Hamburg  2006. január 10-i , illetve  12-i  végzéseivel a Viamex Agrar Handels GmbH (C-37/06.) és ZVK Zuchtvieh-Kontor GmbH (C-58/06.) kontra Hauptzollamt Hamburg-Jonas ügyben benyújtott előzetes döntéshozatal iránti kérelmek

text:
               22.4.2006

               HU

               Az Európai Unió Hivatalos Lapja

               C 96/2

         A Finanzgericht Hamburg 2006. január 10-i, illetve 12-i végzéseivel a Viamex Agrar Handels GmbH (C-37/06.) és ZVK Zuchtvieh-Kontor GmbH (C-58/06.) kontra Hauptzollamt Hamburg-Jonas ügyben benyújtott előzetes döntéshozatal iránti kérelmek
   (C-37/06. és C-58/06. sz. ügy)
   (2006/C 96/03)
   Az eljárás nyelve: német
   A Finanzgericht Hamburg (Németország) 2006. január 10-i, illetve 12-i végzéseivel, amelyek 2006. január 23-án, illetve 2006. február 3-án érkeztek a Bíróság Hivatalához, a Viamex Agrar Handels GmbH (C-37/06.) és ZVK Zuchtvieh-Kontor GmbH (C-58/06.) kontra Hauptzollamt Hamburg-Jonas ügyben előzetes döntéshozatal iránti kérelmet nyújtott be az Európai Közösségek Bíróságához.
   A Finanzgericht Hamburg a következő kérdésekről kéri a Bíróság döntését:

               1)

               Érvénytelen-e a 615/98/EK rendelet (1) 1. cikke, amely az exporttámogatás nyújtását az állatok szállítás közbeni védelméről szóló, 91/628/EGK irányelv (2) betartásától teszi függővé?

               2)

               A fenti kérdésre adott igenlő válasz esetén: összeegyeztethető-e az arányosság elvével a 615/98/EK rendelet 5. cikke (3) bekezdésének azon rendelkezése, amely szerint nem nyújtható exporttámogatás azon állatok után, amelyekkel kapcsolatban az illetékes hatóság a 615/98/EK rendelet 1. cikkének betartására vonatkozó egyéb információ alapján megállapítja, hogy nem tartották be az állatok szállítás közbeni védelméről szóló irányelvet?

      (1)  HL L 82., 19. o.

      (2)  HL L 340., 17. o.; magyar nyelvű különkiadás 3. fejezet, 12. kötet, 133. o.


title: C-60/05. sz. ügy: A Bíróság (második tanács)  2006. június 8-i  ítélete (A Tribunale Amministrativo Regionale per la Lombardia [Olaszország] előzetes döntéshozatal iránti kérelme) – WWF Italia, Gruppo Ornitologico (GOL), Lega abolizione della caccia (LAC), Lega antivivisezionista (LAV) kontra Regione Lombardia (A vadon élő madarak védelme – 79/409/EGK irányelv – A védelmi rendszertől való eltérések)

text:
               29.7.2006

               HU

               Az Európai Unió Hivatalos Lapja

               C 178/5

         A Bíróság (második tanács) 2006. június 8-i ítélete (A Tribunale Amministrativo Regionale per la Lombardia [Olaszország] előzetes döntéshozatal iránti kérelme) – WWF Italia, Gruppo Ornitologico (GOL), Lega abolizione della caccia (LAC), Lega antivivisezionista (LAV) kontra Regione Lombardia
   (C-60/05. sz. ügy) (1)

   (A vadon élő madarak védelme - 79/409/EGK irányelv - A védelmi rendszertől való eltérések)
   (2006/C 178/08)
   Az eljárás nyelve: olasz
   A kérdést előterjesztő bíróság
   Tribunale Amministrativo Regionale per la Lombardia
   Az alapeljárás felei

      Felperes: WWF Italia, Gruppo Ornitologico (GOL), Lega abolizione della caccia (LAC), Lega antivivisezionista (LAV)

      Alperes: Regione Lombardia

      Beavatkozó: Associazione migratoristi italiani
   Tárgy
   Előzetes döntéshozatal iránti kérelem – Tribunale Amministrativo Regionale per la Lombardia – A vadon élő madarak védelméről szóló, 1979. április 2-i 79/409/EGK tanácsi irányelv (HL L 103., 1. o.; magyar nyelvű különkiadás 15. fejezet, 1. kötet, 98. o.) 9. cikkének értelmezése – A tagállamok védett fajok elpusztításának és befogásának tilalmától való eltérési joga gyakorlásának feltételei – Pinty és fenyőpinty fajok
   Rendelkező rész

               1)

               A vadon élő madarak védelméről szóló, 1979. április 2-i 79/409/EGK tanácsi irányelv 9. cikke (1) bekezdésének c) pontja, függetlenül attól, hogy milyen a nemzeti jogrend által az átültetéséhez szükséges intézkedések meghozatala során meghatározott belső hatáskörmegosztás, annak biztosítására kötelezi a tagállamokat, hogy az abban szabályozott eltérés alkalmazásának minden esetében, és minden védett faj vonatkozásában, az engedélyezett vadászati felhasználások ne haladják meg azt a, precíz tudományos adatok alapján megállapítandó felső értéket, amely megfelel az e rendelkezés által az említett felhasználások korlátozására meghatározott kis mennyiségnek.

               2)

               Az átültető nemzeti rendelkezéseknek, a 79/409 irányelv 9. cikke (1) bekezdésének c) pontjában szereplő „kis számú” madár fogalmára vonatkozóan lehetővé kell tenniük az adott faj esetében eltérés folytán lehetséges felhasználás engedélyezésével megbízott hatóságok számára, hogy olyan mutatókra támaszkodjanak, amelyek elegendő pontossággal meghatározzák a mennyiség tekintetében betartandó felső értéket.

               3)

               A 79/409 irányelv 9. cikke (1) bekezdése c) pontjának átültetése során a tagállamok, függetlenül az e rendelkezés végrehajtásával megbízott hatóságaik számától és típusától, kötelesek annak biztosítására, hogy e rendelkezés végrehajtása során, minden hatóság esetében és minden védett faj vonatkozásában, az engedélyezett vadászati felhasználások összege ne haladja meg azt felső értéket, amely megfelel az e rendelkezés által az említett felhasználások korlátozására az adott faj esetében a teljes nemzeti terület vonatkozásában rögzített „kis mennyiségnek”.

               4)

               A tagállamokat terhelő, annak biztosítására vonatkozó kötelezettség, hogy a 79/409 irányelv 9. cikke (1) bekezdésének c) pontjának megfelelően csak „kis számú” madár kerüljön felhasználásra, megköveteli az előírt közigazgatási eljárások oly módon történő megszervezését, hogy mind az illetékes hatóságok eltérés folytán lehetséges felhasználást engedélyező határozatai, mind pedig e határozatok végrehajtásának módja ésszerű időben lefolytatott, hatékony ellenőrzésnek legyen alávetve.

      (1)  HL C 93., 2005.4.16


title: C-72/06. sz. ügy: A Bíróság (ötödik tanács) 2007. április 19-i ítélete – Az Európai Közösségek Bizottsága kontra Görög Köztársaság (Tagállami kötelezettségszegés – 2003/9/EK irányelv – Menekültügyi politika – Menedékkérők – Befogadás – Minimumkövetelmények – Az előírt határidőn belüli átültetés elmulasztása)

text:
               28.4.2007

               HU

               Az Európai Unió Hivatalos Lapja

               C 96/16

         A Bíróság (ötödik tanács) 2007. április 19-i ítélete – Az Európai Közösségek Bizottsága kontra Görög Köztársaság
   (C-72/06. sz. ügy) (1)

   (Tagállami kötelezettségszegés - 2003/9/EK irányelv - Menekültügyi politika - Menedékkérők - Befogadás - Minimumkövetelmények - Az előírt határidőn belüli átültetés elmulasztása)
   (2007/C 96/26)
   Az eljárás nyelve: görög
   Felek

      Felperes: az Európai Közösségek Bizottsága (képviselők: M. Condou-Durande és C. O'Reilly meghatalmazottak)

      Alperes: Görög Köztársaság (képviselő: N. Dafniou meghatalmazott)
   Tárgy
   Tagállami kötelezettségszegés – A menedékkérők befogadása minimumszabályainak megállapításáról szóló, 2003. január 27-i 2003/9/EK tanácsi irányelvnek (HL L 31., 18. o.; magyar nyelvű különkiadás 19. fejezet, 6. kötet, 101. o.) való megfeleléshez szükséges rendelkezések előírt határidőn belüli meghozatalának elmulasztása
   Rendelkező rész

               1)

               A Bíróság megállapítja, hogy a Görög Köztársaság – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a menedékkérők befogadása minimumszabályainak megállapításáról szóló, 2003. január 27-i 2003/9/EK tanácsi irányelvnek – nem teljesítette a szóban forgó irányelv 26. cikkéből eredő kötelezettségeit.

               2)

               A Bíróság a Görög Köztársaságot kötelezi a költségek viselésére.

      (1)  HL C 74., 2006.3.25.


title: C-412/07. sz. ügy: 2007. szeptember 7-én benyújtott kereset – Az Európai Közösségek Bizottsága kontra Írország

text:
               20.10.2007

               HU

               Az Európai Unió Hivatalos Lapja

               C 247/20

         2007. szeptember 7-én benyújtott kereset – Az Európai Közösségek Bizottsága kontra Írország
   (C-412/07. sz. ügy)
   (2007/C 247/26)
   Az eljárás nyelve: angol
   Felek

      Felperes: az Európai Közösségek Bizottsága (képviselők: R. Vidal Puig meghatalmazott, M. Petite meghatalmazott)

      Alperes: Írország
   Kereseti kérelmek

               —

               A Bíróság állapítsa meg, hogy Írország – mivel nem fogadta el azokat a törvényi, rendeleti és közigazgatási rendelkezéseket, amelyek szükségesek ahhoz, hogy megfeleljen a harmadik országok közösségi repülőtereket használó légi járműveinek biztonságáról szóló, 2004. április 21-i 2004/36/EK európai parlamenti és tanácsi irányelvnek (1), vagy legalábbis azokat a Bizottsággal nem közölte – nem teljesítette a szóban forgó irányelvből eredő kötelezettségeit;

               —

               kötelezze Írországot a költségek viselésére.

         Jogalapok és fontosabb érvek
   Az irányelv átültetésére előírt határidő 2006. április 30-án lejárt.

      (1)  HL L 143., 76. o.; magyar nyelvű különkiadás 7. fejezet, 8. kötet, 182. o.


title: T-206/08. sz. ügy: A Törvényszék 2012. január 31-i ítélete — Spanyolország kontra Bizottság ( „EMOGA — Garanciarészleg — A közösségi finanszírozásból kizárt kiadások — Borágazat — Új szőlőtelepítésekre vonatkozó tilalom — Nemzeti ellenőrzési rendszerek — Pénzügyi átalánykorrekció — Eljárási garanciák — Értékelési hiba — Arányosság” )

text:
               10.3.2012

               HU

               Az Európai Unió Hivatalos Lapja

               C 73/26

         A Törvényszék 2012. január 31-i ítélete — Spanyolország kontra Bizottság
   (T-206/08. sz. ügy) (1)

   (EMOGA - Garanciarészleg - A közösségi finanszírozásból kizárt kiadások - Borágazat - Új szőlőtelepítésekre vonatkozó tilalom - Nemzeti ellenőrzési rendszerek - Pénzügyi átalánykorrekció - Eljárási garanciák - Értékelési hiba - Arányosság)
   2012/C 73/49
   Az eljárás nyelve: spanyol

      Felek

      Felperes: Spanyol Királyság (képviselők: kezdetben F. Díez Moreno, később M. Muñoz Pérez meghatalmazottak)

      Alperes: Európai Bizottság (képviselő: F. Jimeno Fernández meghatalmazott)

      Az ügy tárgya

   Az Európai Mezőgazdasági Orientációs és Garanciaalap (EMOGA) Garanciarészlege és az Európai Mezőgazdasági Garanciaalap (EMGA) terhére a tagállamok által kifizetett egyes kiadásoknak a közösségi finanszírozásból való kizárásáról szóló, 2008. április 8-i 2008/321/EK bizottsági határozat (HL 2008. L 109., 35. o.) részleges megsemmisítésére irányuló kérelem

      Az ítélet rendelkező része

               1.

               A Törvényszék a keresetet elutasítja.

               2.

               A Törvényszék a Spanyol Királyságot kötelezi a saját és az Európai Bizottság költségeinek viselésére.

      (1)  HL C 197.., 2008.8.2.


title: F-54/07. sz. ügy: A Közszolgálati Törvényszék 2008. június 26-i ítélete – Joseph kontra Bizottság (Közszolgálat – Szerződéses alkalmazottak – Kereset elkésettsége – Előre nem látható körülmények – Felvétel – A kisegítő alkalmazottak alkalmazási feltételeinek (RAA) 3a., 3b. és 85. cikke – A szerződés időtartama – A nem határozatlan időtartamú alkalmazottak Bizottság szervezeti egységeinél való igénybevételének maximális időtartamáról szóló, 2004. április 28-i bizottsági határozat – A Bizottság szerződéses alkalmazottainak alkalmazását és foglalkoztatását szabályozó eljárásokra vonatkozó általános végrehajtási rendelkezések 12. cikke – Egyenlő bánásmód)

text:
               15.8.2008

               HU

               Az Európai Unió Hivatalos Lapja

               C 209/71

         A Közszolgálati Törvényszék 2008. június 26-i ítélete – Joseph kontra Bizottság
   (F-54/07. sz. ügy) (1)

   (Közszolgálat - Szerződéses alkalmazottak - Kereset elkésettsége - Előre nem látható körülmények - Felvétel - A kisegítő alkalmazottak alkalmazási feltételeinek (RAA) 3a., 3b. és 85. cikke - A szerződés időtartama - A nem határozatlan időtartamú alkalmazottak Bizottság szervezeti egységeinél való igénybevételének maximális időtartamáról szóló, 2004. április 28-i bizottsági határozat - A Bizottság szerződéses alkalmazottainak alkalmazását és foglalkoztatását szabályozó eljárásokra vonatkozó általános végrehajtási rendelkezések 12. cikke - Egyenlő bánásmód)
   (2008/C 209/130)
   Az eljárás nyelve: francia
   Felek

      Felperes: Anne Joseph (Damaszkusz, Szíria) (képviselők: N. Lhoëst és S. Fernandez Menendez ügyvédek)

      Alperes: az Európai Közösségek Bizottsága (képviselők: G. Berscheid és L. Lozano Palacios meghatalmazottak)
   Az ügy tárgya
   A felperes szerződéses alkalmazotti szerződésének megsemmisítése, tekintettel arra, hogy e szerződés időtartamát nem 3 évben, hanem 15 hónapban határozták meg, egyrészt a nem határozatlan időtartamú alkalmazottak Bizottság szervezeti egységeinél való igénybevételének maximális időtartamáról szóló, 2004. április 28-i bizottsági határozat alapján, másrészt a Bizottság szerződéses alkalmazottainak alkalmazását és foglalkoztatását szabályozó eljárásokra vonatkozó általános végrehajtási rendelkezések 12. cikke alapján.
   Az ítélet rendelkező része

               1)

               A Közszolgálati Törvényszék a keresetet elutasítja.

               2)

               A felek maguk viselik saját költségeiket.

      (1)  HL C 199., 2008.8.25., 50. o.


title: C-601/12. P. sz. ügy: A Bíróság (hetedik tanács) 2014. február 27-i ítélete – Ningbo Yonghong Fasteners Co. Ltd kontra az Európai Unió Tanácsa, Európai Bizottság, European Industrial Fasteners Institute AISBL (EIFI) (Fellebbezés — Dömping — 384/96/EK rendelet — 2. cikk (7) bekezdése c) pontjának második albekezdése — Kínából származó egyes vas vagy acél kötőelemek behozatala — A piacgazdasági feltételek alapján működő vállalkozás jogállása — Az e jogállásra vonatkozó határozat elfogadására nyitva álló határidő túllépése — Hatás)

text:
               14.4.2014

               HU

               Az Európai Unió Hivatalos Lapja

               C 112/12

         A Bíróság (hetedik tanács) 2014. február 27-i ítélete – Ningbo Yonghong Fasteners Co. Ltd kontra az Európai Unió Tanácsa, Európai Bizottság, European Industrial Fasteners Institute AISBL (EIFI)
   (C-601/12. P. sz. ügy) (1)

   ((Fellebbezés - Dömping - 384/96/EK rendelet - 2. cikk (7) bekezdése c) pontjának második albekezdése - Kínából származó egyes vas vagy acél kötőelemek behozatala - A piacgazdasági feltételek alapján működő vállalkozás jogállása - Az e jogállásra vonatkozó határozat elfogadására nyitva álló határidő túllépése - Hatás))
   2014/C 112/13
   Az eljárás nyelve: angol

      Felek

      Fellebbező: Ningbo Yonghong Fasteners Co. Ltd (képviselők: F. Graafsma és J. Cornelis advocaten)

      A többi fél az eljárásban: az Európai Unió Tanácsa (képviselők: J.-P. Hix és B. Boelaert meghatalmazottak, segítőjük: G. Berrish Rechtsanwalt), Európai Bizottság (képviselők: M. França és T. Maxian Rusche meghatalmazottak), European Industrial Fasteners Institute AISBL (EIFI) (képviselő: J. Bourgeois avocat)

      Tárgy

   A Törvényszék (hetedik tanács) T-150/09. sz., Ningbo Yonghong Fasteners Co. Ltd kontra Tanács ügyben 2012. október 10-én hozott ítélete ellen benyújtott fellebbezés, amely ítéletben a Törvényszék elutasította a Kínai Népköztársaságból származó egyes vas vagy acél kötőelemek behozatalára végleges dömpingellenes vám kivetéséről szóló, 2009. január 26-i 91/2009/EK tanácsi rendelet (HL L 29., 1. o.) részleges megsemmisítése iránti keresetet

      Rendelkező rész

               1)

               A Bíróság a fellebbezést elutasítja.

               2)

               A Bíróság kötelezi a Ningbo Yonghong Fasteners Co. Ltd-t az Európai Unió Tanácsa részéről a jelen eljárás során felmerült költségek viselésére.

               3)

               Az Európai Bizottság és a European Industrial Fasteners Institute AISBL (EIFI) maguk viselik saját költségeiket.

      (1)  HL C 71., 2013.3.9.


title: T-233/05. sz. ügy: Az Elsőfokú Bíróság 2008. február 1-jei végzése – Nomura Principal Investment és Nomura International kontra Bizottság

text:
               12.4.2008

               HU

               Az Európai Unió Hivatalos Lapja

               C 92/46

         Az Elsőfokú Bíróság 2008. február 1-jei végzése – Nomura Principal Investment és Nomura International kontra Bizottság
   (T-233/05. sz. ügy) (1)

   (2008/C 92/90)

      Az eljárás nyelve: angol

   Az ötödik tanács elnöke elrendelte az ügy törlését.

      (1)  HL C 217., 2005.9.3.


title: T-94/07. sz. ügy: 2007. március 26-án benyújtott kereset – EREF kontra Bizottság

text:
               26.5.2007

               HU

               Az Európai Unió Hivatalos Lapja

               C 117/31

         2007. március 26-án benyújtott kereset – EREF kontra Bizottság
   (T-94/07. sz. ügy)
   (2007/C 117/50)
   Az eljárás nyelve: angol
   Felek

      Felperes: European Renewable Energies Federation (EREF) (Brüsszel, Belgium) (képviselő: D. Fouquet ügyvéd)

      Alperes: az Európai Közösségek Bizottsága
   Kereseti kérelmek
   A felperes azt kéri az Elsőfokú Bíróságtól, hogy:

               —

               a 2006. október 24-i K(2006) 4963 végleges bizottsági határozatot nyilvánítsa semmisnek;

               —

               állapítsa meg, hogy a kérdéses finanszírozási struktúra a jelen formában és szerkezetében jogellenes állami támogatásnak minősül;

               —

               másodlagosan kötelezze a Bizottságot, hogy az EK 88. cikk (2) bekezdése alapján indítson hivatalos eljárást az NN 62/B/2006 ügy tekintetében.

               —

               kötelezze az Európai Közösségek Bizottságát az eljárás összes költségeinek – ideértve a felperes költségeit is – viselésére.

         Jogalapok és fontosabb érvek
   A felperes 2004-ben panaszt nyújtott be a Bizottsághoz, amiben többek között arra hivatkozott, hogy egy Finnországban építendő új atomerőmű finanszírozása különböző szempontokból állami támogatásnak minősült, ám nem került bejelentésre. A Bizottság 2006-ban az aktát NN 62/A/2006 és NN 62/B/2006 számon két külön ügyre bontotta.
   A jelen ügyben a felperes a NN 62/B/2006 állami támogatás ügyre vonatkozó C(2006) 4963 végleges bizottsági határozat megsemmisítését kéri, amely határozatban a Bizottság megállapította, hogy az öt bankból álló konzorcium által biztosított hitel és az AB Svensk Exportkredit („SEK”) által nyújtott kölcsön az EK 87. cikk (1) bekezdése értelmében nem minősül állami támogatásnak.
   A felperes arra hivatkozik, hogy az a tény, hogy a Bizottság az aktát két elkülönült ügyre bontotta, mind eljárási, mind anyagi jogi szempontból jogellenes. A felperes szerint csupán a francia COFACE export-hitel biztosítási ügynökség által nyújtott kezesség miatt lehetett olyan alacsony kamatozású hitelt és kölcsönt nyújtani a hivatkozott projektre. Ugyanakkor a COFACE részvételének állami támogatással kapcsolatos aspektusaival az NN 62/A/2006 ügy foglalkozik. A felperes ezért azt állítja, hogy az akta két elkülönült ügyre való bontása és így a kezesség-tényezőnek a NN 62/B/2006 ügyből való kiemelése vezette a Bizottságot arra a téves megállapításra, hogy a hitellehetőség és a SEK-féle kölcsön ilyen alacsony kamatú nyújtása nem minősülhet állami támogatásnak egyszerűen amiatt, hogy a résztvevő bankok a Bizottság szerint magántulajdonban vannak.
   A felperes továbbá arra hivatkozik, hogy még ha nem is vesszük figyelembe a COFACE kezességvállalását, a hitel és a SEK-féle kölcsön akkor is állami támogatásnak minősül, mivel:

               —

               a hitelt alacsony kamatozással biztosította az a konzorcium, amelyben a BLB és a BNP Paribas bankok is részt vettek, amelyek viszont a felperes szerint állami tulajdonban vannak; továbbá

               —

               a SEK által nyújtott kölcsönt egy 100 %-os állami tulajdonú bank nyújtotta a piaci szintnél alacsonyabb kamattal.

         Végül a felperes az indokolás hiányára, valamint nyilvánvaló értékelési hibára hivatkozik.


title: C-317/05. sz. ügy: A Sozialgericht Köln 2005. augusztus 8-i végzésével a G. Pohl-Boskamp GmbH & Co. KG kontra Gemeinsamer Bundesausschuss, az AOK-Bundesverband KdöR, az IKK-Bundesverband, a Bundesverband der Betriebskrankenkassen, a Bundesverband der landwirtschaftlichen Krankenkassen, a Verband der Angestellten-Krankenkassen e. V., az AEV – Arbeiter-Ersatzkassen-Verband e. V., a Bundesknappschaft, a Seekrankenkasse, és a Németországi Szövetségi Köztársaság részvételével zajló ügyben benyújtott előzetes döntéshozatal iránti kérelem

text:
               12.11.2005

               HU

               Az Európai Unió Hivatalos Lapja

               C 281/6

         A Sozialgericht Köln 2005. augusztus 8-i végzésével a G. Pohl-Boskamp GmbH & Co. KG kontra Gemeinsamer Bundesausschuss, az AOK-Bundesverband KdöR, az IKK-Bundesverband, a Bundesverband der Betriebskrankenkassen, a Bundesverband der landwirtschaftlichen Krankenkassen, a Verband der Angestellten-Krankenkassen e. V., az AEV – Arbeiter-Ersatzkassen-Verband e. V., a Bundesknappschaft, a Seekrankenkasse, és a Németországi Szövetségi Köztársaság részvételével zajló ügyben benyújtott előzetes döntéshozatal iránti kérelem
   (C-317/05. sz. ügy)
   (2005/C 281/12)
   Az eljárás nyelve: német
   A Sozialgericht Köln 2005. augusztus 8-i végzésével, amely 2005. augusztus 17-én érkezett a Bíróság Hivatalához, G. Pohl-Boskamp GmbH & Co. KG kontra Gemeinsamer Bundesausschuss, az AOK-Bundesverband KdöR, az IKK-Bundesverband, a Bundesverband der Betriebskrankenkassen, a Bundesverband der landwirtschaftlichen Krankenkassen, a Verband der Angestellten-Krankenkassen e. V., az AEV – Arbeiter-Ersatzkassen-Verband e. V., a Bundesknappschaft, Seekrankenkasse és a Németországi Szövetségi Köztársaság részvételével zajló ügyben előzetes döntéshozatal iránti kérelmet nyújtott be az Európai Közösségek Bíróságához.
   A Sozialgericht Köln a következő kérdésekről kéri a Bíróság döntését:

               1)

               Úgy kell-e értelmezni az emberi felhasználásra szánt gyógyszerek árának megállapítását, valamint a nemzeti egészségbiztosítási rendszerekbe történő felvételét szabályozó intézkedések átláthatóságáról szóló, 1988. december 21-i 89/105/EGK tanácsi irányelvet (1) (átláthatósági irányelv), mint amely ellentétes egy olyan tagállami szabályozással, mely, miután kizár egy nem vényköteles gyógyszert az állami egészségbiztosítási rendszer által nyújtott szolgáltatások közül, e rendszer egyik jogalanyát az átláthatósági irányelv 6. cikk 1. pontjának 1. mondatában és második pontjában meghatározott eljárás előírása nélkül felhatalmazza olyan szabály kibocsátására, mely gyógyászati anyagok kizárásból való kivételét írja elő?

               2)

               Úgy kell-e értelmezni 1988. december 21-i 89/105/EGK tanácsi irányelvet, hogy az az e határozat 1. pontjában megnevezett gyógyszer gyártójának szubjektív jogot biztosít a hatóságokkal szemben gyógyszerének a fent nevezett listára való felvételéről szóló, indokolással és a jogorvoslati lehetőségek megjelölésével ellátott határozatra, akkor is, ha a tagállami szabályozás sem ilyen döntéshozatali eljárást sem pedig erre vonatkozó jogorvoslati eljárást nem ír elő?

      (1)  HL L 40., 8. o.; magyar nyelvű különkiadás 5. fejezet, 1. kötet, 345. o.


title: T-73/06. sz. ügy: Az Elsőfokú Bíróság 2008. október 21-i ítélete – Cassegrain kontra OHIM (egy táska formája) ( Közösségi védjegy – Közösségi ábrás védjegy bejelentése – Egy táska formája – Feltétlen kizáró ok – Megkülönböztető képesség hiánya – A 40/94/EK rendelet 7. cikke (1) bekezdésének b) pontja )

text:
               6.12.2008

               HU

               Az Európai Unió Hivatalos Lapja

               C 313/29

         Az Elsőfokú Bíróság 2008. október 21-i ítélete – Cassegrain kontra OHIM (egy táska formája)
   (T-73/06. sz. ügy) (1)

   („Közösségi védjegy - Közösségi ábrás védjegy bejelentése - Egy táska formája - Feltétlen kizáró ok - Megkülönböztető képesség hiánya - A 40/94/EK rendelet 7. cikke (1) bekezdésének b) pontja’)
   (2008/C 313/50)
   Az eljárás nyelve: francia
   Felek

      Felperes: Jean Cassegrain SAS (Párizs, Franciaország) (képviselők: Y. Coursin és T. van Innis, ügyvédek)

      Alperes: Belső Piaci Harmonizációs Hivatal (védjegyek és formatervezési minták) (OHIM) (képviselő: A. Folliard-Monguiral, meghatalmazott)
   Az ügy tárgya
   Az OHIM második fellebbezési tanácsa által 2005. december 8-án egy táska formáját ábrázoló ábrás megjelölés közösségi védjegyként történő lajstromozására irányuló kérelem elutasítása tárgyában hozott határozat (R 687/2005-2. sz. ügy) ellen benyújtott kereset.
   Az ítélet rendelkező része

               1)

               Az Elsőfokú Bíróság a keresetet elutasítja.

               2)

               Az Elsőfokú Bíróság a Jean Cassegrain SAS-t kötelezi a költségek viselésére.

      (1)  HL C 108., 2006.5.6.


title: C-119/13. és C-120/13. sz. egyesített ügyek: A Bíróság (harmadik tanács) 2014. szeptember 4-i ítélete (az Amtsgericht Wedding [Németország] előzetes döntéshozatal iránti kérelme) – eco cosmetics GmbH & Co. KG kontra Virginie Laetitia Barbara Dupuy (C-119/13), Raiffeisenbank St. Georgen reg. Gen. mbH kontra Tetyana Bonchyk (C-120/13) (Előzetes döntéshozatalra utalás – Polgári ügyekben folytatott igazságügyi együttműködés – 1896/2006/EK rendelet – Európai fizetési meghagyásos eljárás – Érvényes kézbesítés hiánya – Joghatások – Végrehajthatónak nyilvánított európai fizetési meghagyás – Ellentmondás – Felülvizsgálat különleges esetekben – Határidők)

text:
               10.11.2014

               HU

               Az Európai Unió Hivatalos Lapja

               C 395/10

      A Bíróság (harmadik tanács) 2014. szeptember 4-i ítélete (az Amtsgericht Wedding [Németország] előzetes döntéshozatal iránti kérelme) – eco cosmetics GmbH & Co. KG kontra Virginie Laetitia Barbara Dupuy (C-119/13), Raiffeisenbank St. Georgen reg. Gen. mbH kontra Tetyana Bonchyk (C-120/13)
      (C-119/13. és C-120/13. sz. egyesített ügyek) (1)

      ((Előzetes döntéshozatalra utalás - Polgári ügyekben folytatott igazságügyi együttműködés - 1896/2006/EK rendelet - Európai fizetési meghagyásos eljárás - Érvényes kézbesítés hiánya - Joghatások - Végrehajthatónak nyilvánított európai fizetési meghagyás - Ellentmondás - Felülvizsgálat különleges esetekben - Határidők))
      (2014/C 395/12)
      Az eljárás nyelve: német

         A kérdést előterjesztő bíróság

      Amtsgericht Wedding

         Az alapeljárás felei

         Felperesek: eco cosmetics GmbH & Co. KG (C-119/13), Raiffeisenbank St. Georgen reg. Gen. mbH (C-120/13)

         Alperesek: Virginie Laetitia Barbara Dupuy (C-119/13), Tetyana Bonchyk (C-120/13)

         Rendelkező rész

      Az európai fizetési meghagyásos eljárás létrehozásáról szóló, 2006. december 12-i 1896/2006/EK európai parlamenti és tanácsi rendeletet úgy kell értelmezni, hogy az e rendelet 16–20. cikkében foglalt eljárások nem alkalmazhatók abban az esetben, amikor az európai fizetési meghagyást nem az említett rendelet 13–15. cikkében megállapított minimumszabályoknak megfelelő módon kézbesítették.
      Amennyiben erre a szabálytalanságra csak az európai fizetési meghagyás végrehajthatónak nyilvánítása után derül fény, a kötelezett számára lehetőséget kell biztosítani arra, hogy ezt a szabálytalanságot megtámadja, és megfelelő bizonyítottság esetén a végrehajthatónak nyilvánítást érvényteleníttesse.

         (1)  HL C 164., 2013.6.8.


title: T-326/15. sz. ügy: 2015. június 22-én benyújtott kereset – DIMA Verwaltungs kontra OHIM (tartály formája)

text:
               5.10.2015

               HU

               Az Európai Unió Hivatalos Lapja

               C 328/9

         2015. június 22-én benyújtott kereset – DIMA Verwaltungs kontra OHIM (tartály formája)
   (T-326/15. sz. ügy)
   (2015/C 328/08)
   Az eljárás nyelve: német

      Felek

      Felperes: DIMA Verwaltungs GmbH (Hamburg, Németország) (képviselő: T. Kerkhoff ügyvéd)

      Alperes: Belső Piaci Harmonizációs Hivatal (védjegyek és formatervezési minták) (OHIM)

      Az OHIM előtti eljárás adatai

      A vitatott védjegy: közösségi térbeli védjegy (tartály formája) – 12 649 174. sz. védjegybejelentés

      A megtámadott határozat: az OHIM ötödik fellebbezési tanácsának 2015. április 20-án hozott határozata (R 2567/2014-5. sz. ügy)

      Kereseti kérelmek

   A felperes azt kéri, hogy a Törvényszék:

               —

               helyezze hatályon kívül a megtámadott határozatot;

               —

               az alperest kötelezze a lajstromozási eljárás folytatására;

               —

               másodlagosan állapítsa meg, hogy a lajstromozás nem sérti a rendelet 7. cikke (1) bekezdésének b) pontját, és az ügyet utalja vissza a fellebbezési tanács elé;

               —

               az OHIM-ot kötelezze a költségek viselésére.

      Jogalap

               —

               A 207/2009 rendelet 7. cikke (1) bekezdése b) pontjának megsértése.


title: T-310/06. sz. ügy: Az Elsőfokú Bíróság 2007. november 15-i ítélete – Magyar Köztársaság kontra az Európai Közösségek Bizottsága (Mezőgazdaság – A gabonafélék piacának közös szervezése – A gabonafélék intervenciós hivatalok által történő átvétele – A kukorica minőségi követelményeinek megszigorítása – A kukoricára vonatkozó új fajsúlykövetelmény bevezetése – A jogos bizalom megsértése – Nyilvánvaló mérlegelési hiba)

text:
               22.12.2007

               HU

               Az Európai Unió Hivatalos Lapja

               C 315/39

         Az Elsőfokú Bíróság 2007. november 15-i ítélete – Magyar Köztársaság kontra az Európai Közösségek Bizottsága
   (T-310/06. sz. ügy) (1)

   (Mezőgazdaság - A gabonafélék piacának közös szervezése - A gabonafélék intervenciós hivatalok által történő átvétele - A kukorica minőségi követelményeinek megszigorítása - A kukoricára vonatkozó új fajsúlykövetelmény bevezetése - A jogos bizalom megsértése - Nyilvánvaló mérlegelési hiba)
   (2007/C 315/73)
   Az eljárás nyelve: magyar
   Felek

      Felperes: Magyar Köztársaság (képviselők: Fazekas J., Somssich R. és Szíjjártó K. meghatalmazottak)

      Alperes: az Európai Közösségek Bizottsága (képviselők: Pataki Z. B. és F. Clotuche-Duvieusart meghatalmazottak)
   Az ügy tárgya
   A gabonafélék intervenciós hivatalok által történő átvételére vonatkozó eljárások létrehozásáról, valamint a gabona minőségének meghatározására szolgáló elemzési módszerek megállapításáról szóló 824/2000/EK rendelet módosításáról szóló, 2006. október 18-i 1572/2006/EK bizottsági rendelet (HL 2006., L 290., 29. o.) részleges megsemmisítése
   Az ítélet rendelkező része

               1)

               Az Elsőfokú Bíróság megsemmisíti a gabonafélék intervenciós hivatalok által történő átvételére vonatkozó eljárások létrehozásáról, valamint a gabona minőségének meghatározására szolgáló elemzési módszerek megállapításáról szóló 824/2000/EK rendelet módosításáról szóló, 2006. október 18-i 1572/2006/EK bizottsági rendeletnek a kukorica fajsúlykövetelményére vonatkozó rendelkezéseit; e rendelkezések a következők:

                           —

                           az 1. cikk 1. pontjának következő része: „illetve a kukorica esetében az alkalmazott hagyományos módszerek”;

                           —

                           az 1. cikk 3. pontja b) alpontjának következő része: „a kukorica esetében a 73 kg/hl”;

                           —

                           a kukoricára vonatkozó fajsúlykövetelmény tekintetében a melléklet 1. pontjában szereplő táblázat „E. Minimális fajsúly (kg/hl)” sorában szereplő érték: „71”;

                           —

                           a melléklet 2. pontjában szereplő III. táblázatban a kukoricára vonatkozó intervenciós ár csökkentésének értékei.

               2)

               A Bizottság maga viseli saját költségeit, és köteles viselni a felperes költségeit, ideértve az ideiglenes intézkedés iránti eljárásban felmerült költségeket is.

      (1)  HL C 326., 2006.12.30.


title: T-439/07. sz. ügy: A Törvényszék 2012. június 27-i ítélete — Coats Holdings Ltd kontra Európai Bizottság ( „Verseny — Kartellek — Cipzárak és »egyéb zárak« piacai — Az EK 81. cikk megsértését megállapító határozat — Összehangolt áremelések, minimumárak rögzítése, a vevőkör és a piacok felosztása és egyéb kereskedelmi információk cseréje — Bizonyítás — Egységes és folyamatos jogsértés — Elévülés — Védelemhez való jog — Bírságok — Iránymutatás” )

text:
               11.8.2012

               HU

               Az Európai Unió Hivatalos Lapja

               C 243/12

         A Törvényszék 2012. június 27-i ítélete — Coats Holdings Ltd kontra Európai Bizottság
   (T-439/07. sz. ügy) (1)

   (Verseny - Kartellek - Cipzárak és »egyéb zárak« piacai - Az EK 81. cikk megsértését megállapító határozat - Összehangolt áremelések, minimumárak rögzítése, a vevőkör és a piacok felosztása és egyéb kereskedelmi információk cseréje - Bizonyítás - Egységes és folyamatos jogsértés - Elévülés - Védelemhez való jog - Bírságok - Iránymutatás)
   2012/C 243/20
   Az eljárás nyelve: angol

      Felek

      Felperes: Coats Holdings Ltd (Uxbridge, Middlesex, Egyesült Királyság) (képviselők: W. Sibree, C. Jeffs, K. O'Connell, J. Boyce solicitors és D. Anderson QC)

      Alperes: az Európai Bizottság (képviselők: F. Castillo de la Torre és K. Mojzesowicz meghatalmazottak)

      Az ügy tárgya

   Elsődlegesen az [EK 81. cikk] alkalmazására vonatkozó eljárásban 2007. szeptember 19-én hozott C(2007) 4257 végleges bizottsági határozat (COMP/39.168 „PO/fém és műanyag rövidárucikkek: zárak”-ügy) felperest érintő részének megsemmisítése, illetve másodlagosan a felperessel szemben kiszabott bírság törlése vagy csökkentése iránti kérelem.

      Az ítélet rendelkező része

               1.

               A Törvényszék keresetet elutasítja.

               2.

               A Törvényszék a Coats Holdings Ltd-t kötelezi a költségek viselésére.

      (1)  HL C 37., 2008.2.9.


title: F-140/11. sz. ügy: A Közszolgálati Törvényszék 2012. június 28-i végzése — BK kontra Bizottság

text:
               22.9.2012

               HU

               Az Európai Unió Hivatalos Lapja

               C 287/42

         A Közszolgálati Törvényszék 2012. június 28-i végzése — BK kontra Bizottság
   (F-140/11. sz. ügy) (1)

   2012/C 287/80
   Az eljárás nyelve: francia
   Az első tanács elnöke elrendelte az ügy törlését.

      (1)  HL C 65., 2012.3.3., 25. o.


title: T-270/06. sz. ügy: 2006. szeptember 25-én benyújtott kereset – Lego Juris kontra OHIM – Mega Brands (Lego kockák)

text:
               2.12.2006

               HU

               Az Európai Unió Hivatalos Lapja

               C 294/55

         2006. szeptember 25-én benyújtott kereset – Lego Juris kontra OHIM – Mega Brands (Lego kockák)
   (T-270/06. sz. ügy)
   (2006/C 294/114)
   A keresetlevél nyelve: angol
   Felek

      Felperes: Lego Juris A/S (székhelye: Billund, Dánia) (képviselők: V. von Bomhard, A. Renck és T. Dolde ügyvédek)

      Alperes: Belső Piaci Harmonizációs Hivatal (védjegyek és formatervezési minták) (OHIM)

      A másik fél a fellebbezési tanács előtti eljárásban: Mega Brands Inc. (székhelye: Montreal, Kanada)
   Kereseti kérelmek

               —

               Az Elsőfokú Bíróság helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) fellebbezési nagytanácsának 2006. július 10-i (R 856/2004-G. sz. ügy) határozatát és

               —

               az Elsőfokú Bíróság az alperest kötelezze a költségek viselésére.

         Jogalapok és fontosabb érvek

      A törlés iránti kérelemmel érintett közösségi védjegy: a piros szín tekintetében lajstromozott „LEGO kocka” ábrás védjegy a 28. osztályba tartozó áruk vonatkozásában – lajstromszám: 107 029.

      A közösségi védjegy jogosultja: a felperes.

      A közösségi védjegy törlését kérelmező fél: Mega Brands Inc.

      A törlési osztály határozata: a közösségi védjegy törlése.

      A fellebbezési tanács határozata: a fellebbezés elutasítása.

      Jogalapok: A felperes egyetlen jogalapot mutat be keresete alátámasztásául. Pontosabban a felperes vitatja, hogy a megtámadott határozat sérti a 40/94/EK rendelet 7. cikke (1) bekezdése e) pontjának (ii) alpontját, mivel az állítása szerint tévesen értelmezi a hivatkozott rendelkezést annak hatálya vonatkozásában, valamint kiterjesztve annak alkalmazását a jelen lajstromozás által biztosított védjegyoltalom tárgyát egyébként nem képező formára.


title: C-169/11. sz. ügy: Tribunale di Frosinone (Olaszország) által 2011. április 7-én benyújtott előzetes döntéshozatal iránti kérelem — Patrick Conteh elleni büntetőeljárás

text:
               11.6.2011

               HU

               Az Európai Unió Hivatalos Lapja

               C 173/8

         Tribunale di Frosinone (Olaszország) által 2011. április 7-én benyújtott előzetes döntéshozatal iránti kérelem — Patrick Conteh elleni büntetőeljárás
   (C-169/11. sz. ügy)
   2011/C 173/16
   Az eljárás nyelve: olasz

      A kérdést előterjesztő bíróság

   Tribunale di Frosinone (Olaszország)

      Az alap-büntetőeljárás résztvevői

   Patrick Conteh

      Az előzetes döntéshozatalra előterjesztett kérdések

   A 2008/115/EK irányelv (1) 15. és 16. cikkét úgy kell-e értelmezni, hogy a tagállamoknak tilos előírniuk azt, hogy valamely harmadik ország illegálisan tartózkodó állampolgárának visszatérésére irányuló közigazgatási eljárás keretében az érintett együttműködésének hiánya vele szemben a személyi szabadságát elvonó intézkedéseknek, az őrizetbevétel különféle és a nemzeti törvény szerinti címein történő meghozatalát eredményezze a hivatkozott 15. és 16. cikkben szereplő feltételek és garanciák hiányában, és az irányelv 8. cikkének (3) bekezdése értelmében a hatáskörrel rendelkező közigazgatási hatóság által kibocsátott kitoloncolási végzés tiszteletben tartásának állítólagos elmulasztása alapján?

      (1)  HL L 348., 98. o.


title: F-101/13. sz. ügy: A Közszolgálati Törvényszék (harmadik tanács) 2014. szeptember 25-i ítélete – Osorio és társai kontra Európai Külügyi Szolgálat (Közszolgálat – Díjazás – Az EKSZ harmadik országba beosztott személyi állománya – A kinevezésre jogosult hatóság azon harmadik országok listáját módosító határozata, amelyekben az életkörülmények egyenértékűek az Unióban fennálló szokásos életkörülményekkel – Általános hatályú aktus – A kereset elfogadhatósága – Az életkörülmények után nyújtott támogatás éves meghatározása – Megszüntetés)

text:
               10.11.2014

               HU

               Az Európai Unió Hivatalos Lapja

               C 395/65

      A Közszolgálati Törvényszék (harmadik tanács) 2014. szeptember 25-i ítélete – Osorio és társai kontra Európai Külügyi Szolgálat
      (F-101/13. sz. ügy) (1)

      ((Közszolgálat - Díjazás - Az EKSZ harmadik országba beosztott személyi állománya - A kinevezésre jogosult hatóság azon harmadik országok listáját módosító határozata, amelyekben az életkörülmények egyenértékűek az Unióban fennálló szokásos életkörülményekkel - Általános hatályú aktus - A kereset elfogadhatósága - Az életkörülmények után nyújtott támogatás éves meghatározása - Megszüntetés))
      (2014/C 395/78)
      Az eljárás nyelve: francia

         Felek

         Felperesek: Carla Osorio (Pointe aux Canonniers, Mauritius) és társai (képviselők: S. Orlandi ügyvéd)

         Alperes: Európai Külügyi Szolgálat (képviselők: S. Marquardt és M. Silva, meghatalmazottak)

         Az ügy tárgya

      A kinevezésre jogosult hatóság 2012. december 19-i, 2013. július 1-jétől hatályos azon határozatának megsemmisítése, amelynek értelmében a Mauritiusi Köztársaságba beosztott tisztviselőknek a továbbiakban nem folyósítják a személyzeti szabályzat X. mellékletének 10. cikke szerinti, életkörülmények után nyújtott támogatást

         Az ítélet rendelkező része

                  1)

                  A Közszolgálati Törvényszék a keresetet elutasítja.

                  2)

                  C. Osorio és a többi felperes, akiknek neveit a melléklet tartalmazza, maguk viselik saját költségeiket.

                  3)

                  Az Európai Külügyi Szolgálat maga viseli saját költségeit.

         (1)  HL 367., 2013.12.14., 41. o.


title: F-101/10. sz. ügy: 2010. október 15-én benyújtott kereset — Massez és társai kontra Bíróság

text:
               29.1.2011

               HU

               Az Európai Unió Hivatalos Lapja

               C 30/63

         2010. október 15-én benyújtott kereset — Massez és társai kontra Bíróság
   (F-101/10. sz. ügy)
   ()
   2011/C 30/124
   Az eljárás nyelve: francia

      Felek

      Felperesek: Lieven Massez (Luxembourg, Luxemburg) és társai (képviselők: A. Coolen, J.-N. Louis és E. Marchal ügyvédek)

      Alperes: az Európai Unió Bírósága

      A jogvita tárgya és leírása

   A felperesek díjazásának a 2009. július és december közötti időszakra szóló kiigazítására vonatkozó illetményelszámolás, valamint a 2010. január 1-je óta a tisztviselők és egyéb alkalmazottak díjazásának és nyugdíjának a 2009. december 23-i 1296/2009/EU, Euratom tanácsi rendelet alapján történő éves kiigazítása keretében megállapított illetményelszámolások megsemmisítése

      Kereseti kérelmek

               —

               A Közszolgálati Törvényszék semmisítse meg a Bíróság panaszok elbírálásával megbízott bizottságának 2010. június 29-i, a felperesek díjazásának a 2009. július és december közötti időszakra szóló kiigazítására vonatkozó illetményelszámolások, valamint a felperesek 2010. január 1-je óta megállapított illetményelszámolásai ellen a felperesek által benyújtott panaszokat elutasító határozatát;

               —

               a Közszolgálati Törvényszék — amennyiben szükséges — semmisítse meg a felperesek díjazásának a 2009. július és december közötti időszakra szóló kiigazítására vonatkozó illetményelszámolásról, valamint a 2010. január 1-je óta megállapított illetményelszámolásokról szóló, a Bíróság által hozott határozatokat;

               —

               a Közszolgálati Törvényszék kötelezze a Bíróságot a felperesnek járó fizetési hátralékok késedelmi kamattal növelt összegének megfizetésére;

               —

               a Közszolgálati Törvényszék a Bíróságot kötelezze a költségek viselésére.


title: C-418/12. sz. ügy: A Törvényszék (harmadik tanács) T-329/11. sz., TME SpA — Termomeccanica Ecologia kontra Európai Bizottság ügyben 2012. július 4-én hozott végzése ellen a TME SpA — Termomeccanica Ecologia által 2012. szeptember 14-én benyújtott fellebbezés

text:
               1.12.2012

               HU

               Az Európai Unió Hivatalos Lapja

               C 373/3

         A Törvényszék (harmadik tanács) T-329/11. sz., TME SpA — Termomeccanica Ecologia kontra Európai Bizottság ügyben 2012. július 4-én hozott végzése ellen a TME SpA — Termomeccanica Ecologia által 2012. szeptember 14-én benyújtott fellebbezés
   (C-418/12. sz. ügy)
   2012/C 373/03
   Az eljárás nyelve: olasz

      Felek

      Fellebbező: TME SpA — Termomeccanica Ecologia (képviselők: C. Malinconico, S. Fidanzia és A. Gigliola ügyvédek)

      A másik fél az eljárásban: Európai Bizottság

      A fellebbező kérelmei

               —

               A Bíróság helyezze hatályon kívül a Törvényszék T-329/11. sz. ügyben 2012. július 4-én hozott, 2012. július 9-én közölt végzését a hivatkozott indokok alapján, és következésképpen:

                           —

                           semmisítse meg az Európai Bizottság 2011. április 20-i határozatát, amely kizárja a közbeszerzési szerződések odaítélésére vonatkozó közösségi elvek és irányelvek, valamint a „Pratical Guide to contract procedures financed from the General Budget of the European Communities in the context of external actions” megsértése okán Romániával szembeni kötelezettségszegés megállapítása iránti eljárás megindításának szükségességét;

                           —

                           kötelezze az Európai Bizottságot 18 955 106 euró, illetve a méltányosan megállapítandó kisebb vagy nagyobb összegben a TME által azon okból elszenvedett károk megtérítésére, hogy maga az Európai Bizottság folyamatosan megsértette a közösségi jogot;

                           —

                           másodlagosan: kötelezze az Európai Bizottságot 3 791 021 euró, illetve a méltányosan megállapítandó kisebb vagy nagyobb összegben a TME által hasznai elmaradása miatt elszenvedett kár megtérítésére;

                           —

                           az előzőhöz képest másodlagosan kötelezze az Európai Bizottságot a feladatai során tanúsított késedelemnek betudható, a TME által viselt eljárási költségek teljes összegének megfelelő 73 044,32 euró, illetve a Bíróság által megállapított kisebb vagy nagyobb összegű kár megtérítésére;

                           —

                           a Bizottságot kötelezze az eljárás költségeinek viselésére.

      Jogalapok és fontosabb érvek

   A Bizottság a PRAG 2.4.12. pontja és az ajánlattételi felhívás I. kötetének 37. pontja értelmében köteles indokolással ellátott véleményt („opinion”) kibocsátani a TME által vitatott eljárásról. E kötelezettségének teljesítését elmulasztotta.
   Ezenfelül a Bizottság tévedett, amikor a TME által 2008. december 10-én benyújtott panaszt követően nem lépett fel a közösségi jog nyilvánvaló megsértésének orvosolása és a román állam számára a szóban forgó közbeszerzési eljárás vonatkozásában odaítélt összegek visszatéríttetése céljából.


title: T-486/14. sz. ügy: A Törvényszék 2016. január 28-i ítélete – Stavytskyi kontra Tanács („Közös kül- és biztonságpolitika — Az ukrajnai helyzetre tekintettel hozott korlátozó intézkedések — A pénzeszközök befagyasztása — Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó — A felperes nevének jegyzékbe vétele — A jegyzékbe vétel megalapozottságára vonatkozó bizonyíték”)

text:
               14.3.2016

               HU

               Az Európai Unió Hivatalos Lapja

               C 98/39

         A Törvényszék 2016. január 28-i ítélete – Stavytskyi kontra Tanács
   (T-486/14. sz. ügy) (1)

   ((„Közös kül- és biztonságpolitika - Az ukrajnai helyzetre tekintettel hozott korlátozó intézkedések - A pénzeszközök befagyasztása - Olyan személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása alkalmazandó - A felperes nevének jegyzékbe vétele - A jegyzékbe vétel megalapozottságára vonatkozó bizonyíték”))
   (2016/C 098/51)
   Az eljárás nyelve: angol

      Felek

      Felperes: Edward Stavytskyi (Brüsszel, Belgium) (képviselők: J. Grayston solicitor, P. Gjørtler, G. Pandey, D. Rovetta és M. Gambardella ügyvédek)

      Alperes: az Európai Unió Tanácsa (képviselők: V. Piessevaux és J.-P. Hix meghatalmazottak)

      Az ügy tárgya

   Az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat végrehajtásáról szóló, 2014. április 14-i 2014/216/KKBP tanácsi végrehajtási határozat (HL L 111., 91. o.) és az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2014. április 14-i 381/2014/EU tanácsi végrehajtási rendelet (HL L 111., 33. o.) megsemmisítése iránt benyújtott kérelem, amennyiben a felperes nevét felvették azon személyek, szervezetek és szervek jegyzékébe, akikre, illetve amelyekre e korlátozó intézkedések alkalmazandók.

      Az ítélet rendelkező része

               1)

               A Törvényszék megsemmisíti az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 2014/119/KKBP határozat végrehajtásáról szóló, 2014. április 14-i 2014/216/KKBP tanácsi végrehajtási határozatot és az ukrajnai helyzetre tekintettel egyes személyekkel, szervezetekkel és szervekkel szembeni korlátozó intézkedések meghozataláról szóló 208/2014/EU rendelet végrehajtásáról szóló, 2014. április 14-i 381/2014/EU tanácsi végrehajtási rendeletet, amennyiben azok Edward Stavytskyire vonatkoznak.

               2)

               A Törvényszék az Európai Unió Tanácsát kötelezi a saját költségein kívül E. Stavytskyi költségei viselésére.

      (1)  HL C 303., 2014.9.8.


title: Az Elsőfokú Bíróság ítélete 2005. június 28. a T-158/03. sz., Industrias Químicas del Vallés, SA kontra az Európai Közösségek Bizottsága ügyben (91/414/EGK irányelv – Növényvédő szerek – Hatóanyagok – Metalaxyl – Engedélyezési eljárás – Összefoglaló dosszié és teljes dosszié – Határidők – Arányosság elve – Hatáskörrel való visszaélés)

text:
               3.9.2005

               HU

               Az Európai Unió Hivatalos Lapja

               C 217/35

      AZ ELSŐFOKÚ BÍRÓSÁG ÍTÉLETE

   2005. június 28.
   a T-158/03. sz., Industrias Químicas del Vallés, SA kontra az Európai Közösségek Bizottsága ügyben (1)

   (91/414/EGK irányelv - Növényvédő szerek - Hatóanyagok - Metalaxyl - Engedélyezési eljárás - Összefoglaló dosszié és teljes dosszié - Határidők - Arányosság elve - Hatáskörrel való visszaélés)
   (2005/C 217/79)
   Az eljárás nyelve: spanyol
   A T-158/03. sz., Industrias Químicas del Vallés, SA (székhelye: Mollet del Vallés [Spanyolország], képviselik kezdetben: C. Fernández Vicién, J. Sabater Marotias és P. González-Espejo, később: Fernández Vicién, Sabater Marotias és I. Moreno-Tapia Rivas ügyvédek) kontra az Európai Közösségek Bizottsága (meghatalmazottak: S. Pardo Quintillán és B. Doherty, kézbesítési cím: Luxembourg) ügyben, a metalaxylnak a 91/414/EGK tanácsi irányelv I. mellékletébe történő felvételét megtagadó, és az e hatóanyagot tartalmazó növényvédő szerek vonatkozásában adott engedélyt visszavonó, 2003. május 2-i 2003/308/EK bizottsági határozat (HL L 113., 8. o.) megsemmisítése iránti kérelem tárgyában, az Elsőfokú Bíróság (második tanács), tagjai: J. Pirrung elnök, N. J. Forwood és S. Papasavvas bírák; hivatalvezető: J. Palacio González főtanácsos, 2005. június 28-án meghozta ítéletét, amelynek rendelkező része a következő:

               1)

               Az Elsőfokú Bíróság a keresetet elutasítja.

               2)

               Az Elsőfokú Bíróság az Industrias Químicas del Vallés, SA-t kötelezi az eljárás költségeinek viselésére, ideértve az ideiglenes intézkedés iránti eljárással kapcsolatos költségeket is.

      (1)  HL C 158., 2003.7.5.


title: C-335/06. sz. ügy: A Verwaltungsgericht Chemnitz (Németország) által 2006. augusztus 3-án benyújtott előzetes döntéshozatal iránti kérelem – Steffen Schubert kontra Landkreis Mittlerer Erzgebirgskreis

text:
               28.10.2006

               HU

               Az Európai Unió Hivatalos Lapja

               C 261/11

         A Verwaltungsgericht Chemnitz (Németország) által 2006. augusztus 3-án benyújtott előzetes döntéshozatal iránti kérelem – Steffen Schubert kontra Landkreis Mittlerer Erzgebirgskreis
   (C-335/06. sz. ügy)
   (2006/C 261/20)
   Az eljárás nyelve: német
   A kérdést előterjesztő bíróság
   Verwaltungsgericht Chemnitz
   Az alapeljárás felei

      Felperes: Steffen Schubert

      Alperes: Landkreis Mittlerer Erzgebirgskreis
   Az előzetes döntéshozatalra előterjesztett kérdések

               1)

               Az 1991. július 29-i 91/439/EGK tanácsi irányelv (1) 1. cikkének (2) bekezdése, és 8. cikkének (2) és (4) bekezdése alapján megkövetelheti-e valamely tagállam egy másik tagállamban kiállított vezetői engedély jogosultjától, hogy a belföldi hatóságnál az említett vezetői engedély belföldön történő használatának engedélyezését kérvényezze, ha a külföldön szerzett EU vezetői engedély jogosultjától korábban belföldön visszavonták a vezetői engedélyt, vagy azt egyéb módon megszüntették?
               Nemleges válasz esetén:

               2)

               Úgy kell-e értelmezni a 91/439/EGK irányelv 8. cikkének (2) és (4) bekezdésével együtt olvasott 1. cikkének (2) bekezdését, hogy valamely tagállam a saját területén megtagadhatja egy másik tagállamban kiállított vezetői engedély rendelkezései szerinti vezetői jogosultság elismerését, ha a külföldön szerzett EU vezetői engedély jogosultjától korábban belföldön visszavonták a vezetői engedélyt, vagy azt egyébként megszüntették, ha az ezen intézkedéssel együtt megállapított tilalmi idő a vezetői engedély újbóli belföldi megadásáig, már lejárt, mielőtt a vezetői engedélyt a másik tagállamban kiállították, és ha objektív tények alapján (tartózkodási hely hiánya a vezetői engedélyt kiállító tagállamban és a vezetői engedély újbóli belföldi megadása iránti kérelem elutasítása) alaposan feltehető, hogy az EU vezetői engedély külföldön történő megszerzésére csak a vezetői engedély belföldön történő újbóli megadására irányuló eljárás szigorú anyagi jogi feltételeinek, különösen az orvosi-pszichológiai szakvéleménynek a megkerülése céljából került sor?

      (1)  HL L 237., 1. o.; magyar nyelvű különkiadás 7. fejezet, 1. kötet, 317. o.


title: C-64/08. sz. ügy: A Bíróság (negyedik tanács) 2010. szeptember 9-i ítélete (a Landesgericht Linz (Ausztria) előzetes döntéshozatal iránti kérelme) — Ernst Engelmann elleni büntetőeljárás (Szolgáltatásnyújtás szabadsága — Letelepedés szabadsága — Szerencsejátékok kaszinókban történő működtetésére vonatkozó koncesszió rendszerét bevezető nemzeti szabályozás — Kizárólag a belföldön letelepedett részvénytársaságok számára fenntartott koncessziószerzés — Az összes koncesszió bármilyen versenyeztetés nélkül történő odaítélése)

text:
               23.10.2010

               HU

               Az Európai Unió Hivatalos Lapja

               C 288/9

      A Bíróság (negyedik tanács) 2010. szeptember 9-i ítélete (a Landesgericht Linz (Ausztria) előzetes döntéshozatal iránti kérelme) — Ernst Engelmann elleni büntetőeljárás
      (C-64/08. sz. ügy) (1)

      (Szolgáltatásnyújtás szabadsága - Letelepedés szabadsága - Szerencsejátékok kaszinókban történő működtetésére vonatkozó koncesszió rendszerét bevezető nemzeti szabályozás - Kizárólag a belföldön letelepedett részvénytársaságok számára fenntartott koncessziószerzés - Az összes koncesszió bármilyen versenyeztetés nélkül történő odaítélése)
      (2010/C 288/14)
      Az eljárás nyelve: német

         A kérdést előterjesztő bíróság

      Landesgericht Linz

         Az alap-büntetőeljárás résztvevője

      Ernst Engelmann

         Tárgy

      A Landesgericht Linz előzetes döntéshozatal iránti kérelme — Az EK 43. és 49. cikk értelmezése — Nemzeti szabályozás, amely büntetőjogi szankció kilátásba helyezésével tiltja a szerencsejátékoknak az illetékes hatóság által adott koncesszió nélküli, játékkaszinókban történő szervezését, azonban lehetőséget ad ilyen koncesszió legfeljebb 15 évre szóló megszerzésére olyan, kizárólag belföldi székhelyű részvénytársaságoknak, amelyeknek nincs külföldön fióktelepe.

         Rendelkező rész

                  1.

                  Az EK 43. cikket úgy kell értelmezni, hogy azzal ellentétes az a tagállami szabályozás, amely a szerencsejátékok szerencsejáték-létesítményekben történő működtetését kizárólag az e tagállamban székhellyel rendelkező gazdasági szereplők számára tartja fenn.

                  2.

                  Az EK 43. cikkből és az EK 49. cikkből eredő átláthatósági kötelezettség, valamint az egyenlő bánásmód és az állampolgárság alapján történő hátrányos megkülönböztetés tilalmának elvével ellentétes valamely tagállam területén a szerencsejáték-létesítmények működtetésére vonatkozó összes koncesszió bármiféle versenyeztetés nélkül történő megadása.

         (1)  HL C 116., 2008.5.9.


title: C-297/14. sz. ügy: A Bundesgerichtshof (Németország) által 2014. június 17-én benyújtott előzetes döntéshozatal iránti kérelem – Dr. Rüdiger Hobohm kontra Benedikt Kampik Ltd & Co., Benedikt Aloysius Kampik, Mar Mediterraneo Werbe- und Vertriebsgesellschaft für Immobilien S. L.

text:
               8.9.2014

               HU

               Az Európai Unió Hivatalos Lapja

               C 303/22

         A Bundesgerichtshof (Németország) által 2014. június 17-én benyújtott előzetes döntéshozatal iránti kérelem – Dr. Rüdiger Hobohm kontra Benedikt Kampik Ltd & Co., Benedikt Aloysius Kampik, Mar Mediterraneo Werbe- und Vertriebsgesellschaft für Immobilien S. L.
   (C-297/14. sz. ügy)
   2014/C 303/29
   Az eljárás nyelve: német

      A kérdést előterjesztő bíróság

   Bundesgerichtshof

      Az alapeljárás felei

      Felperes és felülvizsgálati kérelmet előterjesztő fél: Dr. Rüdiger Hobohm

      Alperesek és ellenérdekű felek a felülvizsgálati eljárásban: Benedikt Kampik Ltd & Co., Benedikt Aloysius Kampik, Mar Mediterraneo Werbe- und Vertriebsgesellschaft für Immobilien S. L.

      Az előzetes döntéshozatalra előterjesztett kérdés

   A polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (1) 16. cikke (1) bekezdésének második fordulatával összefüggésben értelmezett 15. cikke (1) bekezdése c) pontjának második fordulata alapján indíthat-e keresetet a fogyasztó a lakóhelye szerinti hely bíróságánál az Európai Unió valamely más tagállamában kereskedelmi vagy szakmai tevékenységet folytató szerződéses partnere ellen, ha a kereset alapjául szolgáló szerződés nem tartozik ugyan közvetlenül a szerződéses partner olyan tevékenysége körébe, amely a fogyasztó lakóhelye szerinti tagállamra irányul, a szerződés azonban annak a gazdasági eredménynek a megvalósítását szolgálja, amelyre a felek között korábban létrejött és már teljesített, a fent hivatkozott rendelkezések hatálya alá tartozó szerződés irányul?

      (1)  HL L 21., 1. o.; magyar nyelvű különkiadás 19. fejezet, 4. kötet, 42. o.; helyesbítések: HL 2006. L 242., 6. o., HL 2011. L 124., 47. o.


title: T-519/14. sz. ügy: 2014. július 10-én benyújtott kereset – Grupo Morera & Vallejo és DSA kontra Bizottság

text:
               8.9.2014

               HU

               Az Európai Unió Hivatalos Lapja

               C 303/49

         2014. július 10-én benyújtott kereset – Grupo Morera & Vallejo és DSA kontra Bizottság
   (T-519/14. sz. ügy)
   2014/C 303/58
   Az eljárás nyelve: spanyol

      Felek

      Felperesek: Grupo Morera & Vallejo, SL (Sevilla, Spanyolország), DSA, Defensa y Servicios del Asegurado, SA (Sevilla, Spanyolország) (képviselők: E. Navarro Varona, P. Vidal Martínez és G. Canalejo Lasarte ügyvédek)

      Alperes: Európai Bizottság

      Kérelmek

   A felperesek azt kérik, hogy a Törvényszék:

               —

               az EUMSZ 263. cikk alapján semmisítse meg a határozatot annyiban, amennyiben az állami támogatás fennállását állapítja meg, és kötelezi a befektetőket annak visszafizetésére;

               —

               másodlagosan semmisítse meg a határozat 1., 2. és 4.1. cikkét annyiban, amennyiben azok a befektetőket olyan kedvezményezettekként azonosítják, akiknek vissza kell fizetniük az állítólagos támogatást;

               —

               másodlagosan helyezze hatályon kívül a 4.1. cikk végén említett befektetőknek nyújtott támogatás visszafizetésének elrendelését, mivel az sérti a jogbiztonság és a jogos bizalom elvét, hiszen a visszafizetés nem rendelhető el az eljárást megindító határozat közzétételét megelőző időpontra;

               —

               másodlagosan semmisítse meg a határozat 2. cikkét, és mondja ki a befektetők által visszafizetendő állítólagos előny meghatározása tekintetében a határozat 263. és 167. pontjában javasolt módszer jogellenességét, amely módszert meghatározott levonások figyelembevételével ki kellene igazítani;

               —

               nyilvánítsa semmisnek, vagy másodlagosan részlegesen semmisítse meg a határozatnak – a „visszatérítés terhének más személyekre való áthárítását” megtiltó – 4.1. cikkét annyiban, amennyiben az a befektetők által a spanyol államnak visszafizetendő összegek harmadik személyekkel való megtérítésére vonatkozó szerződési kikötések tilalmával vagy állítólagos semmisségével kapcsolatos állásfoglalást von maga után;

               —

               a Bizottságot kötelezze a költségek viselésére.

      Jogalapok és fontosabb érvek

   A jogalapok és fő érvek megegyeznek a T-401/14. sz., Duro Felguera kontra Bizottság ügyben, a T-700/13. sz., Bankia kontra Bizottság ügyben és a T-500/14. sz., Derivados del Flúor kontra Bizottság ügyben hivatkozottakkal.


title: C-119/15. sz. ügy: A Bíróság (ötödik tanács) 2016. december 21-i ítélete (a Sąd Apelacyjny w Warszawie [Lengyelország] előzetes döntéshozatal iránti kérelme) – Biuro podróży „Partner” sp. z o.o. sp.k. w Dąbrowie Górniczej kontra Prezes Urzędu Ochrony Konkurencji i Konsumentów („Előzetes döntéshozatal — 93/13/EGK irányelv — 2009/22/EK irányelv — Fogyasztóvédelem — A hivatalos nyilvántartásban szereplő tisztességtelen feltételek erga omnes hatálya — Az említett nyilvántartásban szereplő feltételekkel egyenértékű feltételeket alkalmazó eladókra vagy szolgáltatókra kiszabott pénzbüntetés — A valamely kikötést tisztességtelen feltételnek nyilvánító eljárásban részt nem vevő eladó vagy szolgáltató — Az Európai Unió Alapjogi Chartájának 47. cikke — Az »olyan nemzeti bíróság, amelynek határozatai ellen a belső jog értelmében nincs jogorvoslati lehetőség« fogalma”)

text:
               20.2.2017

               HU

               Az Európai Unió Hivatalos Lapja

               C 53/7

         A Bíróság (ötödik tanács) 2016. december 21-i ítélete (a Sąd Apelacyjny w Warszawie [Lengyelország] előzetes döntéshozatal iránti kérelme) – Biuro podróży „Partner” sp. z o.o. sp.k. w Dąbrowie Górniczej kontra Prezes Urzędu Ochrony Konkurencji i Konsumentów
   (C-119/15. sz. ügy) (1)

   ((„Előzetes döntéshozatal - 93/13/EGK irányelv - 2009/22/EK irányelv - Fogyasztóvédelem - A hivatalos nyilvántartásban szereplő tisztességtelen feltételek erga omnes hatálya - Az említett nyilvántartásban szereplő feltételekkel egyenértékű feltételeket alkalmazó eladókra vagy szolgáltatókra kiszabott pénzbüntetés - A valamely kikötést tisztességtelen feltételnek nyilvánító eljárásban részt nem vevő eladó vagy szolgáltató - Az Európai Unió Alapjogi Chartájának 47. cikke - Az »olyan nemzeti bíróság, amelynek határozatai ellen a belső jog értelmében nincs jogorvoslati lehetőség« fogalma”))
   (2017/C 053/08)
   Az eljárás nyelve: lengyel

      A kérdést előterjesztő bíróság

   Sąd Apelacyjny w Warszawie

      Az alapeljárás felei

      Felperes: Biuro podróży „Partner” sp. z o.o. sp.k. w Dąbrowie Górniczej

      Alperes: Prezes Urzędu Ochrony Konkurencji i Konsumentów

      Rendelkező rész

               1)

               A fogyasztói érdekek védelme érdekében a jogsértés megszüntetésére irányuló eljárásokról szóló, 2009. április 23-i 2009/22/EK európai parlamenti és tanácsi irányelv 1. és 2. cikkével összefüggésben, valamint az Európai Unió Alapjogi Chartájának 47. cikkére figyelemmel értelmezett, a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv 6. cikkének (1) bekezdését és 7. cikkét úgy kell értelmezni, hogy azokkal nem ellentétes a jogerős bírósági határozattal jogellenesnek nyilvánított és a jogellenesnek nyilvánított általános szerződési feltételek nemzeti nyilvántartásába bejegyzett feltételekkel tartalmi szempontból egyenértékű általános szerződési feltételek alkalmazását az említett nyilvántartásba való bejegyzést eredményező eljárásban részt nem vevő eladó vagy szolgáltató vonatkozásában jogellenes magatartásként minősíteni, azzal a kérdést előterjesztő bíróság által vizsgálandó feltétellel, hogy ez az eladó vagy szolgáltató hatékony jogorvoslathoz való joggal rendelkezik mind az összehasonlított feltételek egyenértékűségét kimondó, azon kérdésre vonatkozó határozattal szemben, hogy e feltételek az egyes esetek releváns körülményeinek összességét figyelembe véve – többek között a fogyasztókat hátrányosan érintő hatásokat illetően – tartalmilag azonosak-e, mind pedig az adott esetben a kiszabott bírság összegét megállapító határozattal szemben.

               2)

               Az EUMSZ 267. cikk harmadik bekezdését akként kell értelmezni, hogy az olyan bíróság, mint a kérdést előterjesztő bíróság, amelynek olyan jogvita keretében hozott határozatai, mint amilyen az alapügyben szerepel, a nemzeti jog értelmében felülvizsgálati kérelem tárgyát képezhetik, nem minősülhet „olyan bíróságnak, amelynek határozatai ellen a nemzeti jog értelmében nincs jogorvoslati lehetőség”.

      (1)  HL C 198., 2015.6.15.


title: T-424/14. sz. ügy: 2014. június 11-én benyújtott kereset – ClientEarth kontra Bizottság

text:
               8.9.2014

               HU

               Az Európai Unió Hivatalos Lapja

               C 303/34

         2014. június 11-én benyújtott kereset – ClientEarth kontra Bizottság
   (T-424/14. sz. ügy)
   2014/C 303/43
   Az eljárás nyelve: angol

      Felek

      Felperes: ClientEarth (London, Egyesült Királyság) (képviselők: O. Brouwer, F. Heringa és J. Wolfhagen ügyvédek)

      Alperes: Európai Bizottság

      Kérelmek

   A felperes azt kéri, hogy a Törvényszék:

               —

               semmisítse meg a felperes által az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK európai parlamenti és tanácsi rendelet alapján benyújtott, dokumentumokhoz való hozzáférés iránti kérelmet elutasító alperesi határozatot, amelyet a felperessel 2014. április 3-án közöltek az SG.B.4/LR/rc – sg.dsg2.b.4(2014) 1028887 hivatkozási számú levélben;

               —

               a Törvényszék eljárási szabályzatának 87. cikke alapján a Bizottságot kötelezze a felperes költségeinek viselésére, ideértve az esetleges beavatkozók költségeit is.

      Jogalapok és fontosabb érvek

   Jelen keresetével a felperes az Aarhusi Egyezmény harmadik pillérének az európai uniós jogba és a tagállamok jogába való átültetése kapcsán a környezeti ügyekben az igazságszolgáltatáshoz való jogra vonatkozó, Bizottság által készített hatásvizsgálati jelentéshez, valamint a Hatásvizsgálati Testület véleményéhez való hozzáférést megtagadó bizottsági határozat megsemmisítését kéri.
   Keresete alátámasztása érdekében a felperes három jogalapra hivatkozik.

               1.

               Az első jogalap azon alapul, hogy az 1049/2001 rendelet (1) 4. cikke (3) bekezdésének első albekezdése nem alkalmazható, és a Bizottság elmulasztotta az indokolást. A felperes azt állítja, hogy a Bizottság tévesen értelmezte a dokumentumokhoz való hozzáférés alóli, 4. cikk (3) bekezdésének első albekezdésében foglalt kivételt, és arra tévesen hivatkozott, mivel a kért dokumentumokat el kell választani a Bizottság döntéshozatali eljárásától. A felperes továbbá azt állítja, hogy a Bizottság nem indokolta meg, hogy miért kell a 4. cikk (3) bekezdésének első albekezdését alkalmazni.

               2.

               A másodlagosan előadott második jogalap az 1049/2001 rendelet 4. cikke (3) bekezdése első albekezdésének téves alkalmazásán, valamint az indokolás hiányán alapul. A felperes azt állítja, hogy még ha a 4. cikk (3) bekezdésének első albekezdése alkalmazható is lenne, a Bizottság nem bizonyította, hogy a kért dokumentumok hozzáférhetővé tétele veszélyeztetné a döntéshozatali eljárást, és ezzel kapcsolatban nem adott külön indokolást.

               3.

               A másodlagosan előadott harmadik jogalap az 1049/2001 rendelet 4. cikke (3) bekezdése első albekezdése szerinti nyomós közérdek vizsgálatára irányuló teszt téves alkalmazásán, valamint az indokolás hiányán alapul. A felperes azt állítja, hogy még ha a 4. cikk (3) bekezdésének első albekezdése alkalmazható is lenne, a Bizottság tévesen alkalmazta és tévesen értelmezte a nyomós közérdek mérlegelésére irányuló tesztet, és nem bizonyította, hogy nincs a kért dokumentumok hozzáférhetővé tételéhez fűződő nyomós közérdek. A felperes azt állítja továbbá, hogy a Bizottság e tekintetben nem adott elégséges indokolást.

      (1)  Az Európai Parlament, a Tanács és a Bizottság dokumentumaihoz való nyilvános hozzáférésről szóló, 2001. május 30-i 1049/2001/EK rendelet (HL L 145., 43. o.; magyar nyelvű különkiadás 1. fejezet, 3. kötet, 331. o.).


title: C-511/15. és C-512/15. sz. egyesített ügyek: A Bíróság (hatodik tanács) 2016. október 12-i végzése (a Prekršajni sud u Bjelovaru [Horvátország] előzetes döntéshozatal iránti kérelme) – Renata Horžić (C-511/15), Siniša Pušić (C-512/15) kontra Privredna banka Zagreb d.d., Božo Prka (Előzetes döntéshozatal — A Bíróság eljárási szabályzatának 99. cikke — Fogyasztói hitelmegállapodások — 2008/48/EK irányelv — Lakáscélú hitelmegállapodás — Változó kamatláb — A hitelezőt terhelő kötelezettségek — A létező megállapodásokra a hatálybalépésének időpontjától alkalmazandó nemzeti szabályozás — A 2008/48 irányelv alkalmazhatatlansága)

text:
               19.12.2016

               HU

               Az Európai Unió Hivatalos Lapja

               C 475/8

         A Bíróság (hatodik tanács) 2016. október 12-i végzése (a Prekršajni sud u Bjelovaru [Horvátország] előzetes döntéshozatal iránti kérelme) – Renata Horžić (C-511/15), Siniša Pušić (C-512/15) kontra Privredna banka Zagreb d.d., Božo Prka
   (C-511/15. és C-512/15. sz. egyesített ügyek) (1)

   ((Előzetes döntéshozatal - A Bíróság eljárási szabályzatának 99. cikke - Fogyasztói hitelmegállapodások - 2008/48/EK irányelv - Lakáscélú hitelmegállapodás - Változó kamatláb - A hitelezőt terhelő kötelezettségek - A létező megállapodásokra a hatálybalépésének időpontjától alkalmazandó nemzeti szabályozás - A 2008/48 irányelv alkalmazhatatlansága))
   (2016/C 475/11)
   Az eljárás nyelve: horvát

      A kérdést előterjesztő bíróság

   Prekršajni sud u Bjelovaru

      Az alapeljárás felei

      Felperesek: Renata Horžić (C-511/15), Siniša Pušić (C-512/15)

      Alperesek: Privredna banka Zagreb d.d., Božo Prka

      Rendelkező rész

   A fogyasztói hitelmegállapodásokról és a 87/102/EGK tanácsi irányelv hatályon kívül helyezéséről szóló, 2008. április 23-i 2008/48/EK európai parlamenti és tanácsi irányelv 23. cikkét és 30. cikkének (1) bekezdését úgy kell értelmezni, hogy azokkal nem ellentétesek azok a jelen ügyben szóban forgóhoz hasonló nemzeti rendelkezések, amelyek a hatálybalépésük időpontjában létező hitelmegállapodások esetében a változó kamatlábbal kapcsolatos kötelezettségek tiszteletben tartását büntetőjogi szankciók terhe mellett írják elő a hitelező számára, mivel ezek a megállapodások nem tartoznak ezen irányelv tárgyi hatálya alá, ezenkívül ezek a kötelezettségek nem minősülnek ezen irányelv végrehajtásának.

      (1)  HL C 27., 2016.1.25.


title: C-25/13. sz. ügy: A Bíróság (nyolcadik tanács) 2014. január 30-i végzése (a Juzgado de lo Contencioso-Administrativo n °17 de Barcelona [Spanyolország] előzetes döntéshozatal iránti kérelme) – France Telecom España SA kontra Organismo de Gestión Tributaria de la Diputación de Barcelona (Előzetes döntéshozatal iránti kérelem — Elektronikus hírközlő hálózatok és elektronikus hírközlési szolgáltatások — 2002/20/EK irányelv — Helyi közjavak magáncélú használatáért vagy különleges célú hasznosításáért az elektronikus hírközlési szolgáltatásokat nyújtó üzemeltetőkkel szemben kivetett díj — A Bíróság eljárási szabályzatának 99. cikke — Az ítélkezési gyakorlatból világosan levezethető válasz)

text:
               14.4.2014

               HU

               Az Európai Unió Hivatalos Lapja

               C 112/18

         A Bíróság (nyolcadik tanács) 2014. január 30-i végzése (a Juzgado de lo Contencioso-Administrativo no 17 de Barcelona [Spanyolország] előzetes döntéshozatal iránti kérelme) – France Telecom España SA kontra Organismo de Gestión Tributaria de la Diputación de Barcelona
   (C-25/13. sz. ügy) (1)

   ((Előzetes döntéshozatal iránti kérelem - Elektronikus hírközlő hálózatok és elektronikus hírközlési szolgáltatások - 2002/20/EK irányelv - Helyi közjavak magáncélú használatáért vagy különleges célú hasznosításáért az elektronikus hírközlési szolgáltatásokat nyújtó üzemeltetőkkel szemben kivetett díj - A Bíróság eljárási szabályzatának 99. cikke - Az ítélkezési gyakorlatból világosan levezethető válasz))
   2014/C 112/21
   Az eljárás nyelve: spanyol

      A kérdést előterjesztő bíróság

   Juzgado de lo Contencioso-Administrativo no 17 de Barcelona

      Az alapeljárás felei

      Felperes: France Telecom España SA

      Alperes: Organismo de Gestión Tributaria de la Diputación de Barcelona

      Tárgy

   Előzetes döntéshozatal iránti kérelem – Juzgado de lo Contencioso Administrativo no 17 de Barcelona – Az elektronikus hírközlő hálózatok és az elektronikus hírközlési szolgáltatások engedélyezéséről (Engedélyezési irányelv) szóló, 2002. március 7-i 2002/20/EK európai parlamenti és tanácsi irányelv (HL L 108., 21. o.; magyar nyelvű különkiadás 13. fejezet, 29. kötet, 337. o.) 13. cikkének értelmezése – Használati jogokért és a létesítménytelepítési jogokért kivetett díjak – Helyi közjavak – Jogok átruházása és a használat kezelésének átruházása

      Rendelkező rész

   Figyelemmel a C-55/11, C-57/11 és C-58/11. sz., Vodafone España és France Telecom España egyesített ügyekben 2012. július 12-én hozott ítéletre az uniós jogot úgy kell értelmezni, hogy azzal ellentétes az elektronikus hírközlő hálózatok és az elektronikus hírközlési szolgáltatások engedélyezéséről (Engedélyezési irányelv) szóló 2002/20/EK európai parlamenti és tanácsi irányelv 13. cikke alapján az állami vagy magántulajdonú ingatlanokon, azok felett vagy alatt létesítmények használatáért és hasznosításáért az elektronikus hírközlési szolgáltatásokat nyújtó azon üzemeltetőkkel szemben kivetett díj alkalmazása, amelyek nem tulajdonosai ezen létesítményeknek.

      (1)  HL C 108., 2013.4.13.


title: T-328/04. sz. ügy: Az Elsőfokú Bíróság 2008. október 9-i ítélete – Wilms kontra Bizottság ( Megsemmisítés iránti kereset – Kártérítési kereset – Közszolgálat – Előléptetés – Elsőbbségi pontok adása )

text:
               6.12.2008

               HU

               Az Európai Unió Hivatalos Lapja

               C 313/25

         Az Elsőfokú Bíróság 2008. október 9-i ítélete – Wilms kontra Bizottság
   (T-328/04. sz. ügy) (1)

   („Megsemmisítés iránti kereset - Kártérítési kereset - Közszolgálat - Előléptetés - Elsőbbségi pontok adása’)
   (2008/C 313/44)
   Az eljárás nyelve: francia
   Felek

      Felperes: Günter Wilms (Brüsszel, Belgium) (képviselők kezdetben: M. van der Woude és V. Landes, később: M. van der Woude ügyvédek)

      Alperes: az Európai Közösségek Bizottsága (képviselők kezdetben: H. Tserepa-Lacombe és V. Joris, később: V. Joris és G. Berscheid meghatalmazottak, segítőjük: D. Waelbroeck ügyvéd)
   Tárgy

               —

               A Bizottság Jogi Szolgálata főigazgatójának a felperes részére a 2003. évi előléptetési időszak alapján csak egy főigazgatósági elsőbbségi pontot megállapító, 2003. július 2-án közölt, a kinevezésre jogosult hatóság 2003. december 19-én közölt határozatával helybenhagyott határozata;

               —

               a kinevezésre jogosult hatóságnak a felperes részére az intézmény érdekében végzett többlettevékenységért a 2003. évi előléptetési időszak alapján egyetlen különleges elsőbbségi pontot sem adó, a Sysper 2-rendszer útján közölt, 2003. december 19-i határozata;

               —

               a következő határozatok: a kinevezésre jogosult hatóságnak a felperes részére a 2003. évi előléptetési időszak alapján összesen 19 pontot adó határozata; az A 6-os besorolási fokozatú tisztviselőknek a 2003. évi előléptetési időszak alapján összeállított és a Közigazgatási Tájékoztató 69-2003. számában 2003. november 13-án közzétett, érdem szerinti listája; az A 5-ös besorolási fokozatba előléptetett tisztviselőknek a 2003. évi előléptetési időszak alapján összeállított és a Közigazgatási Tájékoztató 73-2003. számában 2003. november 27-én közzétett listája; mindenesetre a felperes nevét az említett listákra fel nem vevő határozat;

               —

               amennyiben szükséges a kinevezésre jogosult hatóságnak a felperes 2004. február 12-én benyújtott panaszát elutasító 2004. június 14-i határozata;

               —

               a kinevezésre jogosult hatóság 2007. április 17-i határozata, amely a felperes számára a 2003. évi előléptetési időszakra egyetlen kiegészítő elsőbbségi pontot sem ítélt meg

         megsemmisítése, valamint 5 000 euró kártérítés iránti kérelem.
   Rendelkező rész

               1)

               Az Elsőfokú Bíróság a Bizottságnak a felperes részére összesen 19 pontot adó határozatát, valamint a 2003. évi előléptetési időszak alapján az A 5-ös besorolási fokozatba előléptetett tisztviselők listájára a felperes felvételét megtagadó határozatát megsemmisíti.

               2)

               Az Elsőfokú Bíróság a keresetet ezt meghaladó részében elutasítja.

               3)

               Az Elsőfokú Bíróság a Bizottságot kötelezi a költségek viselésére.

      (1)  HL C 273., 2004.11.6.


title: C-300/05. sz. ügy: A Bundesfinanzhof 2005. május 17-i végzésével a Hauptzollamt Hamburg-Jonas kontra ZVK Zuchtvieh-Kontor GmbH ügyben benyújtott előzetes döntéshozatal iránti kérelem

text:
               1.10.2005

               HU

               Az Európai Unió Hivatalos Lapja

               C 243/9

         A Bundesfinanzhof 2005. május 17-i végzésével a Hauptzollamt Hamburg-Jonas kontra ZVK Zuchtvieh-Kontor GmbH ügyben benyújtott előzetes döntéshozatal iránti kérelem
   (C-300/05. sz. ügy)
   (2005/C 243/14)
   Az eljárás nyelve: német
   A Bundesfinanzhof 2005. május 17-i végzésével, amely 2005. július 27-én érkezett a Bíróság Hivatalához, a Hauptzollamt Hamburg-Jonas kontra ZVK Zuchtvieh-Kontor GmbH ügyben előzetes döntéshozatal iránti kérelmet nyújtott be az Európai Közösségek Bíróságához.
   A Bundesfinanzhof a következő kérdésről kéri a Bíróság döntését:
   Beszámít-e a be- és kirakodás időtartama a „szállítás időtartamába” az állatok szállítás közbeni védelméről szóló 91/628/EGK irányelv (1) (módosította a 95/29/EK irányelv (2)) melléklete 48. szakaszának 4 d) pontja értelmében?

      (1)  HL L 340., 17. o. ; magyar nyelvű különkiadás 3. fejezet, 12. kötet, 133. o.

      (2)  HL L 148., 52. o. ; magyar nyelvű különkiadás 3. fejezet, 17. kötet, 466. o.